Маданият соҳилига қачон етамиз? | Мулоҳаза қила оладиганлар учун.\nМаданият соҳилига қачон етамиз?\nНоябрь 14, 2016 от mulohaza в Мақолалар // 0 Комментариев\nИжод оламида шундай ўлмас мавзулар, боқий асарлар борки, қайси даврда яратилишидан қатъи назар, ўз аҳамиятини йўқотмайди. Абдулла Авлонийнинг “Маданият тўлқунлари” номли фелетони шундай асарлар сирасига киради.\nАлломанинг фикрича, халқни том маънода маданиятли қилиш учун, аввало, иқтисодий ҳолатни яхшилаш керак. Қорни оч, усти ямоқ одамга «китоб ўқинг» денгчи, нима дейишини кўрасиз. Узоққа бормай ўзимиздан мисол келтирсак, қорнимиз оч пайти, ҳатто мусиқа эшитишни ҳам хоҳламаймиз. Бу масала юзасидан Авлоний шундай фикрлар билдиради: “Ҳар бир миллат маишат тарафиндан тараққийга юз қўймаса, маънавий тарафдан, яъни маърифат тарафидан ҳам тараққий қилолмас, бир кишининг ўз маишатига етарлик молу дунёси бўлмаса ва буларнинг сабабига ҳаракат қилмаса, моддий ва маънавий ишларни қилмоқдан ожиз қолур”.\nФелетон ўз даврининг ижтимоий, иқтисодий ҳолати ҳақида образли тасаввур беради. Унда инсонларнинг ейишга нони йўқлиги, саксон олти фоиз аҳолининг энг паст ишларни бажариб, зўрға кун ўтказаётгани ҳақида куйиниб гапирилади. Шароит оғир бўлсада, тўй-томоша учун сарфланган харажатларнинг кўплиги танқид остига олинади. Исрофгарчилик қораланади: “Ажабо. Бу исроф тўлқинлари бизларни на ерга олуб борадир?.. «Дард устига чипқон» дегандек, кундан-кун бидъат устига бидъат ортмакда. Уламо, фузало ва эшонларимиз зикр ва тасбеҳ ўрнига «тўй устига тўйлар бўлсин» сўзини вирди забон қилмакда. Ағниё ва сарватдорларимиз тўй пойгаси қилуб, бир-бирларининг бор-йўқларига қарамасдан, фақир ва камбағалларимиз уйларини, боғларини, отларини, тўнларини сотуб тўйга сарф қилмакдалар”.\nБу жумлаларни бугунги кун учун ҳам тадбиқ қилиш мумкин. Айтингчи, бугун тўй пойгалари қай даражада давом этмоқда? Одамларимиз тўкин-сочинлик билан қилинган тўйни обрў, деб қабул қилишаётгани ачинарли ҳолдир. Ҳатто, тўй куни қанча кўп егулик ортиб қолса, маросим шунча зўр бўлди, дея баҳоланади. Ўзи емай-ичмай фарзандларининг эҳтиёжларини бир четга суриб йиғилган маблағни бир кунлик ҳашамга сарфланишига нима дейсиз?\n– Дадажон, устозим “Сариқ девни миниб” китобини ўқишни уйга вазифа қилиб бердилар. Дўконда бор экан. Олиб беринг, синфдошларим олдида уялиб қолмай.\n– Ўғлим, ахир сенга айтгандимку. Ҳозир бир сўм ҳам беролмайман. Кейинги ҳафта акангни тўйи бўлса… Ортиқча харажат қилолмаймиз…\nБу ҳолатга ўзим гувоҳ бўлганман.\nКитоб харид қилишни «ортиқча харажат» деб баҳолаш илм хазинасини рад этиш ҳаммамизга таниш манзара. Аксарият янги оила қурганлар оёққа туриб кетишда қийналишади. Бўйинларига осилган қарз, орқага тортаверади, тортаверади. Йўқчилик туфайли уруш-жанжаллар келиб чиқади. Натижада муносабатларга совуқлик тушади. Ҳатто, гулдек оила бузилиб кетади. Бахтсиз оилалар сонининг кўпайиб кетаётгани сабабини узоқдан эмас, балки ўзимиздан қидирсак яхши бўларди.\nАвлоний ўша асарида бугунги куннинг ҳам долзарб муаммоси бўлган маданият ва «оммавий маданият»нинг фарқига эътиборимизни қаратган.\n“Баъзи ёшларимизга ўхшаш усти ялтираган, ичи қалтираган бўлиб, бошларига Европа қалпоғини киюб «Маданият!», «Маданият!» деб оғизларини кўпиртируб, оз-моз мусулмонча, чала-ярим русча сўзлашуб кулгу бўлиб юрмак маданият бўлмай, масхарабозликнинг бир шўбасидир”, дея кескин фикр билдиради.\nАтрофингизга теранроқ назар ташласангиз, ўзини маданиятли билиб, чет эл хўрозқанди бўлса ётволиб ялайдиган инсонлар ҳали ҳам озайгани йўқ.\n– Вой ўлибгина қолай… Болам, бу нима туриш. Нима қўшнимизни ити таладими сени? Сочинг нимага бундай титилиб ётибди? Ия, йиртиқ шим билан қаерга кетяпсан? Олиб кел бу ёққа, тикиб бераман. Кўйлагингнинг ярми нега осилиб ётибди?\n– Эйй, бувижон, сиз ниманиям тушунардингиз. Ахир, бу модаку. Ҳозир замон ўзгарган…\nБундай суҳбатларга кўп гувоҳ бўламиз ва дилимиз ғашланади. Наҳотки, йиртиқ шим, таралмаган патала соч замон талаби бўлса…\nАвлонийнинг фикрича, кишилар чинакам маданиятли бўлиши учун ёшларни шунга монанд тарбиялаш, таълим-тарбия бериш учун моҳир адиб ва адибалар етиштириш, ёшларни ишбилармон, тадбиркор қилиб вояга етказиш, замонга мувофиқ ҳаракат қилиш, турли иллатлардан сақланиш, ўзликни унутмаслик лозим.\nДарҳақиқат, маданият инсониятнинг зеб-у зийнатидир. У бўлмаса одамзодга берилган ақл-у заковат ўз ишини қила олмайди ёки ёвуз мақсадлар учунгина хизмат қилади. Маданият бор экан ривожланиш, тараққиёт бор, инсонлар орасида меҳр-муҳаббат, оқибат, илм-маърифатга чанқоқлик, яратувчанлик ҳисси мавжуд. Шунинг учун ҳам маданият тўлқинлари ҳар бир замон учун, ҳар бир халқ учун муҳим. Шу сабабли ҳам Абдулла Авлонийнинг ХХ асрда ёзган асари бугун ҳам ўз қимматига эга.\nМаданият нимадан бошланади, деган саволга ҳеч иккиланмасдан ўз қалбимиздан, дея жавоб берган бўлардим. Кўнглимиз эзгуликка ошно, юрагимиз поклик чашмасидан сув ичган, онгимиз яратувчанликка мойил бўлса, этика ва эстетика қоидаларига ўз вақтида риоя қила олсак, демак, маданиятлимиз.\nuzhurriyat.uz Мақола 581 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Одил Аҳмедов олдидаги уч вариант. У қай бирини танлайди? - Zamin.uz\n2017 йилда ўзбек футболчилари учун рекорд сумма – 7 миллион евро эвазига “Шанхай СИПГ” сафига кўчиб ўтган Одил Аҳмедов бразилиялик юлдузлар – Оскар ва Халк билан бирга бу жамоани Хитой чемпионига айлантира олди. Ҳозирча, Одил Чин юртида 52 та ўйинда 7 та гол уришга эришган.\nКўрамиз, Ўзбекистоннинг бугунги кундаги энг машҳур футболчиси қайси йўлни танлайди. “Замин” янгиликларини “Telegram”да кузатиб боринг\nОдил Аҳмедов "Шанхай СИПГ"да қайси рақамда ўйнайди?\n5-01-2017, 18:42, Спорт


«Фарход дехкон бозори» акциядорлик жамияти Вазирлар Махкамасининг 1996 йил 5 март 1384- сонли карори билан ташкил этилган. 1996 йил 23 май куни А. Икромов тумани Хокимининг 526- сонли фармойиши билан руйхатга олинган. 1996 йил 30 августда А.Икромов туман Хокимининг 1236 – сонли карори билан «Фарход дехкон бозори» ОАЖга айлантирилган. Жамият тизимида «Кукча Октепа» шохобчаси фаолият юритади.\nЖамият манзили: Тошкент шахар – 700138 Учтепа тумани Чилонзор Г9.А мавзеси.\nУмумий майдони 5,3 га .ни ташкил этади. Жамият «Тошбозорсавдо» уюшмаси тизимида фаолият юритади.\nЖамиятнинг асосий иш фаолияти:\n- дехконлар, фермер хужаликлари, тадбиркорлар томонидан етиштирилган кишлок хужалик махсулотларини, хамда хул мевалар, полиз махсулотлари чакана савдосини ташкил этиш;\n- жамият тасарруфида ташкил этилган Савдо – харид корхонаси оркали кишлок хужалик махсулотларининг улгуржи ва чакана савдосини ташкил этиш.\nЖамиятда штат жадвали буйича 59 та ходим, шу жумладан 16 нафар маъмурият ходимлари, 5 та Сектор мудирлари, 2 та сектор мутахассиси, 16 та фаррош фаолият юритади.\nБозор худудида Учтепа тумани Солик иниспекцияси, Ички ишлар бошкармасининг таянч пунктлари, хамда ветеринария – санитария экспертизаси лабораториясиюритади.\nЖАМИЯТНИНГ ИШ ФАОЛИЯТИ\nЖамият уз низомига асосан куйидаги фаолият турларини амалга оширади:\n- савдо расталари, савдо уринлари, тургун савдо шахобчаларидан фойдаланган холда кишлок хужалик, озик – овкат ва уларни кайта ишлашдан олинадиган махсулотларининг чакана ва майда улгуржи савдосини ташкил этиш;\n- юридик шахсларга ва юридик шахс булмаган якка тартибдаги тадбиркорларга бозорда савдо фаолиятини амалга ошириш хамда хизматлар курсатиш учун шартнома асосида савдо уринлари бериш;\n- кишлок хужалик ва халк истеъмоли молларни Савдо – харид корхонаси оркали сотиб олиш ва сотишни ташкил этиш;\n- бозор тасарруфида булган бино, иншоот ва майдонларни ижарага бериш;\n- бозорда сотувчи ва харидорларга юкори маданий даражада хизмат курсатиш, сотувда сифатли кишлок хужалик, чорвачилик ва озик – овкат махсулотлари булишини таъминлаш, белгиланган турдаги махсулотлар ветеринария – санитария лабораторияси куригидан утган булишини назорат килиш;\n- бозор ишларини ва бозор фаолияти билан боглик жараёнларни амалдаги санитария койдаларига, атроф – мухитни, худуддаги эпидемия, эпизоотия ва экология хафсизлигини таъминловчи нормаларга катъий риоя килган холда ташкил этиш;\n- бозордаги талаб ва таклифни урганиш, сотилаётган махсулотлар нархини сунъий равишда ошиб кетишини олдини олиш учун Савдо – харид корхонаси оркали фермер хужаликлари, агрофирмалар билан тугридан – тугри тузилган шартномалар асосида арзон ва сифатли махсулотлар савдосини ташкил этиш;\n- улчаш воситаларини, омборхоналарни ижарага бериш;\n- кимматли когозларни чикариш, сотиб олиш, сотиш ва уларбилан конунда белгиланган тарзда операциялар утказиш.\n«Фарход дехкон бозори» АЖнинг Низом фонди 43 784 300 (қирқ уч миллион етти юз саксон тўрт минг уч юз ) дона акцияни ёки 4 378 430 000 (тўрт миллиард уч юз етмиш саккиз миллион тўрт юз ўттиз) сумни ташкил килади.\nБир дона акциянинг наминал бахоси – 100 сум.\nШундан Тошкент шахар Хокимиятининг улуши 99,38 фоизни ёки 43514800 дона акция пакетини ташкил килади;\n«Мадад» Сугурта компаниясининг улуши 0,32 фоизни ёки 139068 дона акцияни ташкил қилади;\n«Тошбозорсавдо» уюшмаси 0,10 фоизни ёки 45154 дона акцияни ташкил килади;\n«Фестлинк Инвестмент Компани Лимитед» шўба корхонаси 0,07 фоизини ёки 28997 дона акцияни ташкил килади;\n«Бахт-Назир»маъсулияти чекланган жамияти 0,05 фоизини ёки 22576 дона акцияни ташкил килади;\nКолган 0,08 фоизини ёки 33705 дона акцияни, мехнат жамоаси хамда эркин савдо улушини ташкил этади.\nЖамиятнинг назорат органлари.\nАкциядорларнинг умумий йигилиши ва Кузатув Кенгаши бошқарув функцияларидан ташкари, ижроия органининг харакати устидан хам назорат фаолиятини амалга оширади.\n«Акциядорлик жамиятлари ва акциядорлар хукукини химоя килиш тугрисида»ги конунга асосан, акциядорлик жамиятида молиявий фаолиятини назорат килувчи махсус орган кузда тутилган булиб, тафтиш хайати 3 кишидан таркиб топган.\n«Фарход дехкон бозори»\nАЖ директори в.б\njxbuiykl Спамдан ҳимоя


БОШЛАГАН ИШЛАРИМИЗНИНГ ҲАММАСИ РЎЁБГА ЧИҚАДИ\nAsosiy > Yangiliklar > БОШЛАГАН ИШЛАРИМИЗНИНГ…\nМуҳтарам Юртбошимизнинг вилоятимизга ташрифи жуда самарали бўлди. 54 йилдан бери мафкура соҳада ишлайман. Шунинг учун ҳам бир мафкурачи ҳамда мамлакатнинг оддий бир фуқароси сифатида ҳаётимизда кечаётган жараёнлар билан жуда қизиқаман.\nМамлакатимизда истиқлолимизнинг иккинчи босқичи бевосита Шавкат Миромонович Мирзиёев номи билан боғлиқ.\nЎтган қарийб икки йил давр ичида мамлакатимизда жуда катта ўзгаришлар рўй берди. Қўплаб қарор ва фармонлар қабул қилинди. Улар ижтимоий ва иқтисодий ҳаётимзни тўлиқ қамраб олди. Қувонарли томони шундаки, улар қоғозда қолиб кетмаяпти, амалга оширилмоқда. Уларнинг ҳар бири ҳақида кўп гапириш мумкин.\nБиргина “Обод қишлоқ” дастурини олиб кўрсак: у қишлоқ жойлардаги барча муаммоларни тўлиқ қамраб олди. 25 йил давомида муаммолар гирдобида қолган вилоятимиздаги “Ховособод“ қишлоғи 45 кун ичида замонавий шаҳарча қиёфасини олди.\nХудди ана шундай лойиҳалар вилоятимизнинг ҳамма туманларида амалга оширилмоқда. Шу жумладан, бизнинг Сирдарё туманидаги “Адолат” маҳалласи ҳам.\nМуҳтарам Юртбошимиз раҳнамолик қилаётган ишларнинг бардавомлигини таъминлаш бизга ҳам боғлиқ. Биз бир ёқадан бош чиқариб, меҳнат қилсак, Ҳаракатлар стратегиясидаги вазифаларни ўз вақтида сўзсиз бажарилишини таъминласак мамлакатимизда олиб борилаётган ислоҳотларни жадаллаштиришга хизмат қилган бўлардик.\nХудо хоҳласа, бошлаган ишларимизнинг ҳаммаси рўйёбга чиқади, Унинг самарасини кўриш ҳаммамизга насиб қилсин.\nСирдарё тумани бўлинмаси раҳбари\nSahifaning so`nggi yangilangan sanasi: 16.04.2018, Dushanba


Истанбулнинг Тақсим майдонидан намойишлар давом этмоқда\n03 июл 2022, Тошкент вақти: 07:14\nТуркия Бош вазири Ражаб Тоййиб Эрдўғон истеъфосини талаб қилаётган намойишчилар Истанбул марказидаги Тақсим майдонида қолмоқда. Душанба куни намойишлар бошланганига 11 кун тўлди.\nЭрдўғон якшанба куни қилган чиқишида ўз сабр косаси чексиз эмаслигидан огоҳлантириб, юзага келган бўҳронни бундан олти йил аввал ҳарбийлар ҳокимиятни эгаллаб олишга урингани билан боғлиқ ҳодисага қиёслади.\nПойтахт Анқарада қилган чиқишида Эрдўғон ўз тақдири кўчадаги норозиликлар эмас, овоз бериш қутиси воситасида ҳал этилишини таъкидлади.\nПолиция кучлари Эрдўғон чиқиш қилган жойдан бир неча километр нарироқдаги майдонда аксиҳукумат намойишчиларини тарқатиш учун кўз ёшини оқизувчи газ билан сув пуркагичларни қўллади.\n11 кундан бери давом этаётган намойишларда чиққан зўравонликлар оқибатида уч киши ҳалок бўлди 5000 одам жароҳатланди. Истанбулнинг Тақсим майдони яқинидаги боғни реконструкция қилиш режаларига норозилик ўлароқ бошланган намойишлар бутун мамлакат бўйлаб 78та шаҳарда ўтказилди.


Путин кетмоқчи... | Azon.uz - Ахборот-таҳлилий портал\n4856 10:25 18.01.2020\n2018 йилги сайловга номзодини қўйгач Россия президенти Владимир Путин бошқа авторитар қўшниларидан ўрнак олиб, умрининг охиригача президентлик қилмоқчи эканлиги борасида таассурот уйғонганди. 2024-2030 йилларда яна Медведев билан рокировка орқали, ёки шунчаки чекловни олиб ташлаган ҳолда.\nБироқ Қозоғистонда 2019 йил баҳорида Нурсултон Назарбоевнинг президентликдан кетиши ва барибир давлат олий бошқарувида қолиши Россияда ҳам бошқа йўллар борасидаги масалани кўтарди. Яъни, Путин барибир авторитар қўшниларидан бирининг йўлини тутиши мумкин, у эса ўз навбатида бошқа авторитар қўшнисидаги ҳолатдан хулоса сифатида шундай қилган эди.\nБу орада Беларусь билан иттифоқ-давлатни мустаҳкамлаш ва Путин ушбу тузилманинг раҳбари сифатида ҳокимиятда қолиши варианти ҳам катта муҳокамаларга сабаб бўлди. Беларусдаги намойишлар ва Лукашенконинг суверенитет тўғрисидаги баёнотларидан кейин бу вариант рўйхатдан ўчди.\n2019 йил декабридаги матбуот анжуманида Путин илк марта анчадан буён тор доираларда муҳокама қилинаётган конституцияга ўзгартиришлар киритиш масаласини гапирди. 2020 йил январида эса парламентга мурожаатида айнан қандай ўзгаришлар кутилаётганини эълон қилди.\nТаклиф қилинган энг асосий ўзгаришлардан бири - ўша матбуот анжуманида айтилган "бир киши президентликка кетма-кет икки мартадан ортиқ сайланиши мумкин эмас" жумласидан "кетма-кет" сўзини олиб ташлаш. Яъни, агар ўзгаришлар амалга ошса, бир киши ҳар қанақасига икки муддатдан ортиқ президент бўлолмайди.\nТаҳлилчилар бу Путин президентликдан кетишга қарор қилганини билдиришини айтмоқда. Акс ҳолда шунчаки президентликка сайланиш бўйича чекловларни олиб ташлаш таклиф қилиниши кифоя эди. Путин фақат президентликдан кетмоқчи, давлат бошқарувидан эмас. Буни таклиф қилинган бошқа ўзгаришлардан билиш мумкин.\nМасалан, президент томонидан тайинланган губернаторларнинг президент бошчилигидаги йиғилиши бўлган Давлат кенгашини конституциявий органга айлантириш таклиф қилинди. Путин айнан шу органда раҳбарликни сақлаган ҳолда давлат бошқарувидаги иштирокини давом эттиравериши мумкин.\nАммо бу вариантлардан бири холос. Тўлиқ Қозоғистон сенарийси бўйича ҳаракатланиб, Хавфсизлик кенгашига раҳбар бўлиши ҳам мумкин. Шунингдек, президентнинг баъзи ваколатлари парламентга ўтказилаётгани парламентни кучайтириш учун эмас, кейинги президентни тийиб туриш учун кенгроқ имконият очишга қаратилган.\nЖумладан, парламент энди шунчаки бош вазир номзодини маъқуллаши эмас, балки уни ва бутун ҳукумат таркибини тасдиқлаши таклиф қилинди. Президент эса тасдиқланган ҳукуматни маъқуллашга мажбур бўлади. Путин президентликдан кетганидан кейин "Единая Россия" раҳбарлигига қайтиши режалаштирилаётгани ва ҳукумат таркибини ҳукмрон партия тавсия қилиши инобатга олинса, бу борадаги ричаг ҳам сақланиб қолади.\nХуллас, бир тарафдан Россияда бошқа авторитар қўшниларига унчалик ўхшамачлиги халқ томонидан ҳукуматга етарлича босим борлиги туфайли конституцияни шунчаки бузиб бўлмаслиги кўринмоқда.\nИккинчи тарафдан, Россияда ҳам раҳбар ўзи ҳокимиятда қолиши учун ўша қўшниларидан ўрнак олиб бемалол конституцияни ўзгартиришга уринмоқда.\nМанба: tashqaridaUZ канали\nВладимир Путин сайлов Россия Медведев Қозоғистон\n1606 09:29 25.04.2022\n741 09:47 23.04.2022\n1367 17:05 17.04.2022\n763 14:48 16.04.2022\n1491 08:05 15.04.2022\nБайден Путинни геноцидда айблади\n967 12:29 13.04.2022


имтиёз / Теглар бўйича қидирув / Fikr.uz\n23 декабр 2016, 14:39\nНархларнинг бундай пасайишига янги намунадаги уйлар лойиҳаларини ишлаб чиқиш эвазига эришилди ТОШКЕНТ, 22 дек — Sputnik. Ўзбекистонда қишлоқ жойларда намунавий лойиҳадаги уйларнинг қурилиши таннархи икки бараварга арзонлашади, деди Sputnik Ўзбекистон мухбирига "Қишлоқ қурилиш инвест" инжиниринг компанияси вакили. Унинг айтишича, агарда 2016 йилда уч хонали ёки беш хонали намунавий уйларнинг нархи 175 миллиондан 214 миллион сўмгачани ташкил этган бўлса, янги намунадаги уйларнинг нархи 85 миллиондан 170 миллион сўмгача бўлади. Намунавий лойиҳадаги уй қурилиши архив сурат © Sputnik/ Игорь Агеенко Ўзбекистонда ёппасига арзон уйлар қурилиши бошланади «Нархларнинг бундай пасайишига янги намунадаги уйлар лойиҳаларини ишлаб чиқиш эвазига эришилди. Уларда ички ишлаб чиқарувчиларнинг\n23 декабр 2016, 13:31\nВиртуал қабулхона айни вақтда тест режимида ишламоқда. Сизда ҳал этилмаган масалалар, муаммолар, ариза, шикоят ёки таклифлар борми? У ҳолда мурожаатингизни тўғридан-тўғри Ўзбекистон Республикаси Президентига 3 хил усулда: қўнғироқ қилиш, мурожаат юбориш ёки ЎзЛиДеп ҳудудий партия ташкилотларига ташриф буюриш орқали юборишингиз мумкин. Ўзбекнаво\nЖамият 3 ноябр 2016, 11:06


Ҳамкорликдаги ахборот майдонини яратайлик – Jurnalist\nR S2020-02-25T07:04:46+05:0025 Fevral, 2020|Умумий янгиликлар|\nЎзбекистондаги иқтисодий ислоҳотлар, ўзгариш ва жамиятнинг очиқлиги сари қўйилаётган дадил қадамлар дунё нигоҳида. Буюк Британия қироллиги, Туркия, Малайзия, Озарбайжон оммавий ахборот воситалари ва жамоатчилиги Ўзбекистонни тез ривожланаётган давлат, унинг президенти Шавкат Мирзиёевни эса “Йил одами” деб эътироф этаётгани мамлакат ҳаёти ҳақиқатларига берилган баҳодир.\nЯнги очиқлик, сўз эркинлиги сиёсатини қўллаб-қувватлаш, ривожлантиришга ҳисса қўшиш ҳар бир фуқаро, фуқаролик жамияти институтларининг ҳам бурчидир. Фарғона вилояти ҳокимлиги ва Ўзбекистон Журналистлари ижодий уюшмаси Фарғона вилояти бўлими ташаббуси билан ўтказилган “Жамият ва оммавий ахборот воситалари” мавзуидаги халқаро конференция шу йўлдаги ташаббусларнинг бири бўлди.\n–Бундай анжуман вилоятларда илк бор ўтказилиши ва уни Фарғонада ташкил этилгани вилоят раҳбарияти, ижодий ташкилотнинг иродаси қатъийлигини кўрсатади, – дейди анжуман модератори Ўзбекистон Журналистика ва Оммавий коммуникациялар Университети ректори Шерзодхон Қудратхўжаев.\nҲа, Фарғона анжумани Қирғизистоннинг Боткен, Ўш, Тожикистоннинг Сўғд, Ўзбекистоннинг Фарғона, Андижон, Наманган вилоятлари ва мамлакатимиз журналистикасининг етук олим, амалиётчи ҳамда маъмурларини бирлаштирди. У вилоят ҳокими Шуҳрат Ғаниевнинг конференция иштирокчиларига табригини ўқиб эшиттирилиши билан бошланди.\nХалқаро конференцияда бири-биридан қизиқарли маърузалар, чуқур таҳлил ва амалий таклифлар янгради.\n–Биз Ўзбекистон жамиятида рўй бераётган сифат ўзгаришларини кузатиб турибмиз. Фарғона водийсида ахборот тўлқинларига тўсиқ қўйиб бўлмайди. Биз бир–биримиздаги электрон ОАВлар маҳсулотидан, аввало телекўрсатув ва радио эшиттиришларни бемалол қабул қиламиз. Бу бизнинг хабардорлик имкониятимизни кенгайтиради, – дейди “Ўш садоси” газетаси бош муҳаррири Соҳиба Шакирова. – Ўзбекистондаги чинакам сўз эркинлиги ҳақиқий демократия қарор топаётгани инъикосидир. Лекин, орамизда жисмоний масофа яқин, ахборот маконидан фойдаланиш имкони бўлсда, биз амалда бир-биримиздан узоқдамиз. Ҳалигача водийнинг уч давлати журналистлари бир-биримизни яхши билмаймиз. Ахборот алмашув йўлга қўйилмаган. ОАВлари ўртасида тўғридан-тўғри алоқалар йўқ. Журналистик ташкилотларимиз ҳам ўзича фаолият кўрсатади. Ҳолбуки, биз дунё, қитъа миқёсидаги халқаро анжуманларда учрашиб турамиз, лекин бугунгача бундай кўринишда йиғилмадик.\nҲа, Фарғона конференцияси ОАВлари соҳа мутахассислари учун халқаро миқёсдаги илк анжуман эди. Шунинг учун ҳам унинг ҳар бир иштирокчиси ўз фикрларини айтгиси, умумий муаммо ва унинг ечими ҳусусидаги таклифларини билдиргиси келди.\nФарҳод Жўраев, Тожикистон Республикаси, Сўғд вилояти “Сўғд ҳақиқати” газетаси бош муҳаррири:\n–Ҳозир бу ерда ахборот тўлқинлари тарқатиш имкони ҳақида гапирилди. Биз Сўғд вилоятида Қирғизистон, Ўзбекистон телевидениеси кўрсатувларини бемалол кўрамиз. Радиосини эшитамиз. Менга айниқса “Рухсор” телевидениеси ва радиоси жуда ёқади. Боткен телевидениесидаги фикрлар хилма-хиллигидан ички тўйғуларим жўшади. Лекин ўз муносабатимни билдира олмайман. Мен ҳамкорликдаги телекўприк ташкил этишни таклиф қиламан. Масалан, Фарғона-Сўғд, Ўш-Сўғд, Боткен-Сўғд ўртасида бўлсин. Студияларимизга турли хил ёш, касб, қарашдаги одамларни таклиф қилайлик. Улар ўз ҳаётлари, ташвишлари, орзу-умидлари ҳақида, бизни бирлаштириб турадиган қадриятлар тўғрисида ўйлаганларини айтсин. Халқимиз бир-бирини яхшироқ билишига имкон яратайлик.\nШунда уларнинг дўстлиги мустаҳкамланишига ҳисса қўшган бўламиз.\nУлукбубу Амирова, Қирғизистон Республикаси Боткен вилояти, “Салам” медиа директори:\n–Аввало Фарғона халқаро конференциясини ташкил этган вилоят ҳокимияти ва шахсан Шуҳрат Ғаниевга миннатдорлик билдирмоқчиман. Бу инсонни боткенликлар ташкилотчи, икки халқ дўстлигини мустаҳкамлашга фидойи деб билади.\nМен уч тилли газета ташкил этиш, уни бир хил кўринишда тайёрлаб бир вақтнинг ўзида учта давлатда чоп этишни таклиф этаман. Унга ҳар бир вилоят энг муҳим янгиликлар, воқеликлар ҳақида фотосуратлар, мақолалар жойласин. Бу газетани бир йилда камида 4-6 марта чиқарайлик ва унга “Водий” деб ном бериш таклифини илгари сурмоқчиман.\nАзизбек Абдуллаев, Ўзбекистон Республикаси, Наманган вилояти, “Daryo.uz” интернет сайти мухбири:\n–Ривожланган давлатларда аста-секин қоғоз шаклидаги ахборотдан воз кечилиб, электрон шаклдаги ахборот тобора кенгроқ ўрин эгаллаяпти. Жумладан Ўзбекистонда ҳам. Тўғри, унинг фойдаланувчи ёки иштирокчисини “назорат” қилиб бўлмас. Баъзида ахлоқ қоидаларидан чиқиб кетадиган номаъқул сатрлар ҳам учрайди. Лекин биз барибир интернет майдонига асосланган ахборот алмашувчи уч тилли сайт яратганимиз ва уни йўлга қўйганимиз қулай бўлади, деб ҳисоблайман.\nСаидаҳмад Шукуров, Ўзбекистон Республикаси Андижон вилояти, “Андижоннома” газетаси бош муҳаррири:\n–Биз умумий қарашларимиз бир-бирига яқин халқлар, давлатлар бўлсакда, ўзимизга хос жиҳатларимиз, қонуний ва аҳлоқий меъёрларимиз бор. Шундай экан, ўша ўзига хослигимизни кенгроқ тарғиб қилишимиз керак. Ўшлик ҳамкасбларимиз билан бу борада дастлабки қадам қўйган эдик. Аммо изчил бўлмадик. Конференцияда тушундикки, барчамизда шундай истак бор экан. Биз ижодий алоқаларни тиклаш, ҳамкорликда газета чиқариш тарафдоримиз.\nФарғона анжуманида олис Қўшма Штатларида туриб “Америка овози” телерадио ахборот Агентлигининг махсус мухбири Навбаҳор Имомова видеомулоқот тарзида конференция иштирокчиларига мурожаат қилар экан жамият ва ОАВ муносабатлари, мавжуд муаммолар ва уларни бартараф этиш юзасидан таклифлар киритди.\nКонференцияда Ўзбекистон Миллий университети журналистика факультети доценти, “Жахон адабиёти” журнали бош муҳаррири Аҳмаджон Мелибоев, “Янги Ўзбекистон” газетаси бош муҳаррири Салим Дониёров, Ўзбекистон Давлат жаҳон тиллари Университети халқаро журналистика факультети декани Амрулло Каримов, Ўзбекистон Миллий ахборот Агентлиги бош директори ўринбосари Жуманазар Мелиқуловлар томонидан жамият ва оммавий ахборот воситалари муносабатлари таҳлил қилинди, таклиф ва мулоҳазалар билдирилди.\n–Фарғонада ўтаётган мазкур конференция иштирокчиларига биз яна бир ахборот майдонини таклиф этамиз, – деди Ўзбекистон Ташқи ишлар вазирлиги ҳузуридаги “Дунё” ахборот агентлиги бош директори Садриддин Суяров. –“Дунё” айнан бугунги ғояларга ҳамоҳанг йўл танлаган. Биз ўз сайтимизда Ўзбекистонни тарғиб қилиш билан бирга бошқа давлат янгиликларига ҳам жой берамиз.\n–Журналистик ташкилотлар ижодий ҳамкорлик ташаббускорлари бўлиши лозим, – деди Ўзбекистон Журналистлари ижодий уюшмаси раиси Саъдулла Ҳакимов. – Биз бир неча хорижий мамлакатлар журналистлари уюшмалари билан яқин алоқалар ўрнатдик. Аммо қўшни давлатда ижод қилаётган ҳамксбларимиз билан ҳам яқинлашишимиз керак. Бугунги анжуман унга томон дадил қадамдир.\nСаъдулла Ҳакимов халқаро конференция иштирокчиси бўлган Қирғизистон, Тожикистон ва Ўзбекистондаги бир неча фаол журналистларни Ўзбекистон Журналистлари ижодий уюшмаси “Фахрий ёрлиғи” ҳамда планшетлар билан тақдирлади.\nХалқаро конференцияга якун ясар экан. Шерзодхон Қўдратхўжаев унинг ишида билдирилган илмий хулосалар, амалий таклифлар албатта ҳаётга татбиқ этилишига ишонч билдирди.\n–Биз бир-биримизни соғинган эканмиз, юзма-юз мулоқот ўй-фикрларимиз, орзу-мақсадларимиз муштарак эканини кўрсатди, – деди у. – Бу ерда Қирғизистон ва Тожикистонда чоп этиладиган ўзбек тилли нашрлар, телевидение ва радио журналистлари назаримда муҳим масалани кўтаришди. Бу журналистикага оид Ўзбекистонда чоп этилаётган илмий-амалий дарсликлар масаласи. Мен университет ректори сифатида сизлар билан бу борада ҳамкорлик қилишга, ёрдам кўрсатишга тайёрман. Яқинда журналистика масалаларини қамраб олган ўн жилдлик тўплам чоп этилди. Сизларга уни юборамиз. Шунингдек, университетимиз Тожикистон ва Қирғизистон ёшларини ўқишга қабул қилишга ва журналистлар малакасини ошириш учун алоҳида гуруҳлар ташкил этишга тайёр.\nХалқаро конференция давомида қўплаб савол-жавоблар, мунозарали тортишувлар бўлди. Муҳими барчанинг фикри бир тўхтамда эди – ҳамкорликдаги ахборот майдонини ташкил этиш лозим.\nИштирокчилар шу куни Фарғона шаҳридаги янги очилган спорт саройи, Қувасойдаги “Водий тулпорлари” от мажмуаси билан танишди.\n–Бир гапни айтмасам бўлмас, – деди хайрлашаётиб Тожикистон Республикаси Журналистлар иттифоқи Сўғд вилояти ташкилоти масъул котиби Карим Шариф. –Чегарадан ўтгач мен уч ҳолатни кузатдим. Булар янги қурилган замонавий қишлоқ уй жойлари, Фарғонанинг ғоят кенг, сифатли йўллари, қалбимизни яйратган боғ-роғлари ва унда ҳаётидан мамнун, хурсандчилик билан меҳнат қилаётган инсонлар. Ўзбекистонга, Фарғонага кўз тегмасин, илоҳим!


Махсус лойиҳа: Тил тақдири - Behzod Fazliddin\nБаҳс Жамият ва маънавият Махсус лойиҳалар Тил тақдири\nМахсус лойиҳа: Тил тақдири\nОктябрь 19, 2017 Sayt muallifi\t0 изоҳлар\nТилимиз мўъжизанинг ўзгинаси. Неча асрлардан буён шу мўъжиза туфайли миллатимиз маънавияти, маданияти нодир асарларда зуҳур топмоқда. Истиқлол йилларидан бошлаб тилимиз анча эркин нафас ола бошлади. Ҳатто кўпдан буён «кўринмай» қолган қадрдон сўзлар яна ўзгача жило сочаётир…\nАммо бажарилиши керак бўлган ишлар ҳали олдинда, камчилигу муаммолар ҳам етарли.\nМиллатнинг асосий яшовчанлик белгиларидин бири бу, шубҳасиз, унинг тилидир. «Тил – миллатнинг руҳи», «Тил – миллий тафаккур тимсоли» дея бежиз айтмаймиз. Лекин ҳозир булар фақат баландпарвоз гапларга айланиб, кўпчилигимизни бездириб қўймадими? Чунки «миллатнинг руҳи», «миллий тафаккур»га беписандларча қаралаётган ҳолларни ҳам кўриб-кузатиб турибмиз.\n«Тил жонли нарса, – деб ёзган эди атоқли адиб Асқад Мухтор. – Тил дарахтдай, гиёҳдай яшайди, яшнайди, гуллайди, синдирсанг синади, каллакласанг чўлтоқ бўлади, тилсанг шираси ерга оқади. У тирик, нафас олади. Матбуотимиз, китоб, газета, журнал, радио – унинг жонли нафаси, юрак уриши».\nБугун тилга муносабатимиз қай даражада? Давлат тилида иш юритишни биламизми? Тилимиз тараққиёти учун яна қандай ишларни амалга оширишимиз керак? Ёшлар, тил ва маънавият масалаларига қандай қарайсиз? Сайтимизнинг «Тил тақдири» деб номланган ушбу махсус лойиҳасида бу борадаги ютуқ ва камчиликларга оид мулоҳазалар, мақолалар, давра суҳбатлари бериб борилади. Аввалроқ маърифатпарвар адиб, тилимиз фидойиси Абдурауф Фитрат мақоласини сайтга қўйгандик. Ҳурматли ижодкорлар, соҳа мутахассислари, талаба ва ўқувчи-ёшлар – барча-барчани махсус лойиҳамизда фаол иштирок этишга чорлаймиз. Тилимиз тақдирига бефарқ бўлмайлик. Фақат, барибир, ҳеч нарса ўзгармайди, деб одамни ўсал қилманг. Ўзингиз яхши биласиз-ку, тил – маънавият, миллат тақдири демакдир!\nРухсатингиз билан бир пайтлар қайд этиб қўйилган мана бу битикларимни илова қиламан.\nТилимиз тақдири кимлар қўлида?\n“Телевизорингиз мурувватини бошқа каналга созламанг” – бидирлайди бошловчи қиз.\n“Ўқимишли китоб бўлибди” – ўзича лутф қилган бўлади адабиётшунос олим.\n“Сиз истаган наво жаранг сочишни бошлади”, “Мана шундай жойлар ўтмишимизнинг узоқ тарихга эга эканидан далолат беради”, “Ихтиёт бўлинг”, “Ҳозир мен Алишер Навоий номидаги Миллий кутубхона қошисидаман”… Булар махсус кузатув натижалари эмас, шунчаки йўл-йўлакай қулоққа чалинган чалажон жумлалар. Ахир, телевизорда мурувват нима қилсин? Китоб одам эдимики, ўқимишли бўлса… Яна бири келин-куёвни “севишган жуфтлар” (?!) дейди. “Халқимиз ўта болажонли” деб ёзади бошқаси. “Иложиси бор”дан қутулишнинг ҳали-бери иложи топилмаса керак.\nБуларни саводи мундайроқ кишилар эмас, экран орқали миллионлар қаршисига чиққан бошловчилар, журналистлар, олимлик номини кўтариб юрган филологлар айтяпти. Айтганда ҳам бураб-бураб, тилингни қичитар даражада эшилиб-эшилиб айтяпти. Газеталарнинг “нимғирма” тили, ғариб имломиз ҳақида-ку айтмаса ҳам биласиз. Нуфузли адабий нашрларда ҳам бундай қўпол хатолар бот-бот учраб турганига нима дейсиз! Ўзимизникилар шундай қилиб тургандан кейин…\n“Нафис таомлар макони”, “Салқинли мулоқот истайсанми? Бахтингга эриш”. Бу нима дегани, ахир? Кўча-кўйдаги “антиқа” жой номларини ўқиб тепа сочи тикка бўлади одамнинг. Мана тилга муносабатнинг аҳволи!\nБу каби алмойи-алжойи гаплар интернетда ҳам тўлиб ётибди. Ҳурматли адибимиз айтмоқчи, бунақа “бузуқ тил ҳавоси”дан бўғилиб кетасан киши. Аммо барчамиз мана шу бадбўй диққинафас ҳаводан “баҳраманд” бўлиб юрибмиз. Ахир, нима қилиш керак? Бундай пайтда битта сўз ё тиниш белгиси устида, керак бўлса, соатлаб бош қотирадиган сафи сийрак синчи муҳаррирларнинг азбаройи тилимиз манфаати йўлида айтган заҳар-заҳар сўзлари новвотдай туюлади.\nКўплаб ёш ижодкорлар тўпламлари, арзонгаров нашриётлар томонидан чоп этилаётган “Сайланма”ю “Иқрорнома”ларни варақлаб кўринг. Хаёлига келганини ёзиб, оғзига келганини айтаётганлар-чи…\nБу тилга ҳурматсизликдан бошқа нарса эмас!\nАслида, буларнинг бари – ҳаммамизга таниш манзаралар, ўзимизнинг гаплар. Бироқ бот-бот бонг урилса да, нега муаммо бадтар урчиб кетяпти? Кўпчилигимиз шу дард билан оғрияпмиз-у, нима учун аҳвол борган сари ёмонлашмоқда? Шундоқ ҳам пасайиб кетаётган овозимиз, нари борса, бир суҳбат ё мақолага етади. Қисқаси, гап эгасини топмаяпти. Бу ёқда кўплаб ёш тилшунослар деярли аҳамиятсиз “илмий иш”лар билан андармон. Туриб-туриб алам қилади, наҳотки, Тил тақдири, Сўз қисмати ҳақида баҳс юритиш биз шўрлик “балалар”га қолган бўлса?! Миллат маънавиятига дахлдор шундай пайтда тилию қўли узун устоз ижодкорларнинг аксарияти нега жим? Саволлар, саволлар…\nКелинг, муаммога биргаликда ечим излайлик.\n← Михаил Лермонтов. Шоирнинг ўлими. Ўйлар & Cмерть поэта. Дума\nОмон Мухтор ёди: Баҳром Рўзимуҳаммад. Садоқат →\nAdabiy taqvim: 2017\nМарт 24, 2017 Sayt muallifi 0


“Уммон” гуруҳида уммондек куч ғайрат! » PopCorn.uz - Шоу Бизнес олами хақиқати\nСана: 13.03.2014 4009\nЯқиндагина гастороль сафаридан қайтган “Уммон” гуруҳи ижодкорлари толиқиш нима эканини билмайдиган кўринади.\nИшдан қайтиб, яна ишга киришиб кетдилар. Шунчалар куч-ғайрат тўлиб кетганки, бир ҳафта ичида нақ иккита тарона яратди.\nБиринчиси “Ким дея” номини олган. Бу қўшиқни тинглаб, гап нима ҳақида кетаётганини дарҳол англаб етасиз... Албатта, соғинч мавзуси катта аҳмиятга эканини ҳаётда учраб турадиган воқеалар ёрдамида ҳис этамиз. Қўшиқни тинглаб, ана шу туйғулар сеҳрини бошдан кечирсангиз ажаб эмас.\nИккинчи қўшиқ хатолар мавзусини ўз ичига олган. Яна одатдагидек ошиқ йигит хатога йўл қўяди десангиз хато қиласиз. Бу гал қиз бош ролларда, яъни кетма-кет кераксиз хатти-ҳаракатлари билан ошиқ йигит дилига озор етказаверади. Мазкур қўшиқнинг номи “Кераги йўқ”.\nИкки қўшиқнинг мусиқаси ва матнини Зохид Ризқиев яратган. Ана шу тароналарни тинглаш истаги пайдо бўлган бўлса, сайтимизнинг “Супер премьера” саҳифасига ташриф буюринг.\nЯнги мавсумда янги тароналар қалбингизга янги гўзла туйғуларни бағишлашини истаймиз!\nKomil 13 3 2014 11:17\nUmmonni ashulalariga gap yo hammasi zor ula voqealani takoy oson yol bilan tshuntirishsayam zato zor chiqadi....\nOysha 13 3 2014 12:48\nsalom men popcorn.uz yangiliklarini ko`rib boraman. Undagi yangi qo`shiq premyeralarini tinglash yoki yuklab olishga bir necha bor urinib ko`rdim, lekin bo`lmadi. Iltimos kliplarni onlayn tazda tinglash va yukla olish imkoni bo`la xurand bo`lardim.


Фан ойлигида фаолмисиз? – Сурхон тонги\nБош саҳифа / Таълим / Фан ойлигида фаолмисиз?\nФан ойлигида фаолмисиз?\nОктябр 31, 2018\tТаълим Изоҳ қолдириш 502 Кўрилди\nОна тили ва адабиёт фан ойлиги, деб эълон қилинган октябрь Термиз шаҳридаги таълим муассасаларида ҳам қизғин ўтди.\nЖумладан, шаҳардаги 1–умумтаълим мактабида фан ойлиги доирасида ўқувчилар ўртасида “Мен севган бадиий асар”, “Мен севган шоир” каби ижодий ишлар танловлари ўтказилди.\nМактабнинг она тили ва адабиёт фани ўқитувчилари томонидан ўтказилган очиқ дарсларда мультимедиа воситалари ва электрон дарсликлардан самарали фойдаланилди.\nИнтерфаол усуллар қўлланган “Хазиналар сандиғи”, “Муаммо ечими”, “Ақлий ҳужум” дарслари ўқувчилар учун жуда қизиқарли бўлди. Фан ойлигининг охирги ҳафтасида ўқувчилардан чиқиш тестлари олинди ва хулосалар олдинги тест натижалари билан қиёсланганда ўқувчилар билим самарадорлигининг ошганлигини кўрсатди.\nКейинги “Ўтган кунлар” зиёси ҳафталиги\nМарт 9, 2018\t2,820\nИнтернет ўйинлари – тубанликка даъват


Бури тушда кўрса нималардан эхтиёт бўлиш керак - Tush tabiri\nБури тушда кўрса нималардан эхтиёт бўлиш керак\nАвтор tushlartabiri На чтение 6 мин Просмотров 2.6к. Опубликовано 21.10.2018\nТУШДА БУРИ КЎРСА НИМА БЎЛАДИ: МАЙА ТАъБИРИ\nТУШ ТАъБИРИ: БЎРИ КЎРИШ – Н. ГРИЧИНА БЎЙИЧА\nТУШДА БУРИ КЎРИШ: МИЛЛЕР ТУШ ТАъБИРИ БЎЙИЧА\nТУШДА БЎРИ: ҚАДИМГИ ФРАНСУЗ ТУШЛАР КИТОБИ\nТУШ ТАъБИРИ: БЎРИЛАР – ЧЖОУ-ГУН БЎЙИЧА\nТУШДА БЎРИЛАР КЎРИШ ТАъБИРИ\nТУШДА БЎРИ КЎРСА: ЛОФФ ТУШ ТАъБИРИ БЎЙИЧА\nТушда бури кўриш жамият олдидаги қарздорлик мавжудлиги, оилага ғамхўрлик қилиш кераклигини билдиради. Бу шунингдек ушбу тушни кўрган одам кўпроқ ғамхўрлик ва қўллаб-қувватлашга еҳтиёж еканлигини англатиши мумкин. Бошқа маънолари қўрқув, айниқса, бурчакка қисиб олинишдан, аёллар учун ўзини ноўрин кўз-кўз қилиш харакати.\nАгар бўрининг оғзи қон бўлса, унда яқинда сизда ишончли ва таянса бўладиган дўст пайдо бўлади.\nАгар тушда бўри ухлаб ётган бўлса, душманларингиз тез орада ҳаракатга киришади ва дўстларингизнинг ҳеч бири сизни ҳимоя қила олмайди.\nБўриларнинг увиллашини ешитиш – муҳтожлик, ёлғизлик.\nБўри тўдасини кўриш – душман билан тўқнаш келиш.\nБўрилар галаси ичида бўлиш – таҳдид.\nБўрилар тўдасининг шаҳдам қочиб кетаётганлиги – душманлардан зарар кўриш.\nТушда бўрига ов қилиш – фитнанинг фош етилиши.\nБўри ўлдириш – душман устидан ғалаба қозониш.\nБўри гўштини йейиш – вазият сизнинг фойдангизга ривожланиши.\nТушда бўрини қўлга олиш ёки уни егаллаш – масхара бўлиш, кулгили ҳолатга тушиш.\nБўри – одамнинг очкўзлиги рамзи бўлиши мумкин.\nБўри шубҳасиз душман. Агар сиз тушингизда бўрини ўлдирган бўлсангиз – ўнгингизда душманларингизни йенгиб чиқасиз.\nАгар сиз тушда бўри кўрган бўлсангиз, сизнинг ходимларингиз орасида беҳисоб ва масъулияциз одам бор. Улар компания обрўсига путур йетказиши мумкин.\nТушда бўри ўлдириш – ўнгда айёр душманларни йенгиш.\nБўри увиллашини ешитиш – кимнингдир фитнасини фош етиб, кучли рақобат шароитида ғалаба қозониш.\nЎз-ўзидан бўри – куч, еркинлик ва мустақилликни англатади.\nАгар сиз тушда бўри кўрсангиз – бу туш сизни яқин орада шафқациз ва хоин инсон билан шартнома тузишингиз мумкинлигидан огоҳлантиради. Агар тушда бўри сизни тишласа, бу касаллик ва зарар кўришни англатади. Тушда бўри устидан ғалаба қозониш катта муваффақият, бойлик белгисидир.\nҚўрқинчли бўри қимир етмай турса – расмий шахс билан бахтли учрашувни билдиради.\nШоқоллар, бўрилар ва ёввойи итлар – ўғри ва қароқчилар рамзи.\nБўри оёқдаги гўштни ғажиётган бўлса – вазиятнинг ноқулай келиши ҳақида гапиради.\nБўри қувласа – жанжаллар, жароҳат олиш хавфи мавжудлиги белгисидир.\nКиши тушда бўри кўрса, бу унинг атрофдагилари унга ҳасад қилишаётганини англатиши мумкин. Тушда бўри уйга кирса – ҳукумат билан зиддиятга келиш еҳтимоли ҳақида огоҳлантирувчи белгидир. Агар бўри, бундан ташқари, уйга зарар йетказса, унда бу туш таъқиблар билан таҳдид солади. Бўри уйга зарар йетказмаган бўлса, юқори лавозимли одамнинг ташрифи учун тайёр бўлинг. Тушда бўрининг калласини кўриш – шон-шарафга. Бўри сутини ичиш – хавф-хатарга дуч келиш мумкинлигидан.\nТушларда бўри одатда ёлғизлик ёки йиртқич хулқининг рамзи ҳисобланади. Агар тушда бўрини кўрган бўлсангиз, еҳтимол бунинг маъноси сизга дўстона муносабатлар йетишмаётганлигидир. Яна бир ссенарий – шахсий манфаат йўлида бошқалар сиздан доимо бир нарса талаб қилаверишидек туюлади ёки сиз бошқалардан талаб қиласиз. Барчасига теран фикрлаб аниқлик киритиш ва содиқ дўстлар билан алоқаларни мустаҳкамлаш керак.\nKabristοn / Ayiq / Hkelin\nGul / Οsh / Kοvun\nАгар атрофингиздагилар сизда заррача шубҳа уйғоца, бу туш уларга ишонишда еҳтиёткор бўлиш кераклигидан ҳам гапиради.\nБаcчус (шароб худоси): Уни кўриш — бирор нарсадан қайғурасиз;\nпоябзал: олдинга силжиш керак.\nМинора: минорага кўтарилиш касалликдир; бурчак минораси — сиз маҳрум бўласиз\nозодлик; чиройли баланд минора — қийинчиликларни бартараф етиш; кузатиш —\nкелажакнинг яхши кўринишлари; Одатда минорани кўриш — кутилган йўл.\nҚочиш: Ўзингизни қочиб кетишингизни кўриш — хавфдан сақланиш учун.\nКамбағал: қаранг — бериш.\nКамбағал: У билан ташвишланиб, ташвиш ва қайғу бўлади.\nБузилиши: сиз учун ёмон бўлиши керак.\nЮгуриш: югурувчиларни кўриш — пул олиш; ишламаяпти —\nСиз омад тилаймиз; мақсадга еришиш — атайлаб корхоналар;\nкимнидир қўлга олиш — бахтга еришасиз.\nҚовоқ: Еч — бой бўласиз; тирик кўриш касбий ўзгаришдир;\nйўлда давом етинг.\nОқ бўёқ: байрамга қатнашиш.\nСқуиррел: Кўриниш кутилмаган қувонч; агар бирор нарсани йеяётган бўлса — оила\nбахт; уни қўлга олинг — сиз хавф остида қоласиз; бунинг чаққанлиги қўрқув\nболалар ёки ер орқали.\nИчки кийим: Йиртилган — йиқилиб тушиши; ички кийимда туриш —\nқизиқарли янгиликларни топиш; Шкафда тозаликни кўриш — фаровонлик; кўриш учун\nифлос — уй чайқалишлари; буюртма учун ювиш — еҳтирос; сотиб олиш —\nСоҳил: У ерда дам олиш — ҳаёт тинчланади; қирғоқ бўйлаб юриш\nБирч: Кўриб олиш учун — жазо кўрасиз; қайинни олиш — сиз омон қоласиз\nҲомиладорлик: жасур режалар тузиш; учрашиш — учрашиш\nБерло (маcе): қаранг — ҳалокат ва қувониш; қўлларингни ушлаб туринг — қиласан\nХотинингизга итоат қилинг.\nНутқ: нутқда истеъмол қилинган ҳолда ошқозон касаллигини кутиш; агар\nфақат гапириш давом етди — сизда фарқ бўлади.\nҒазабли: уни кўриб, бахцизликдан еҳтиёт бўлинг; бўлсин — ушланг\nМуқаддас Китоб: ўқиш ёки ўқиш учун сиз муҳим, аммо қаттиқ ҳаётни кутмоқдасиз.\nҲеартбеат: Феел — безовта қилувчи ҳолатга тушинг.\nАлмашиш: Иштирок етиш учун — ишларнинг жадал ривожланиши; фонд биржасида ғалаба қозонди\nбахт; йўқотиш сиз учун кутган яхши нарса.\nМуҳаббат: Унга душман бўлишни кўриш; унда иштирок етиш — сиз кутмоқдасиз\nмуаммолар; узоқдан кўриш — ешитиш учун.\nБеат: Ўзингиз — мақсадга тўлиқ еришасиз; калтакланиш —\nфаровонлик; Бировни мағлубиятга учраган деб ўйлаш — бироз маъқул\nиш; Бировни калтаклаганини кўриш — бирор нарсага пушаймон бўласиз; Кўп нарсаларни кўрайлик\nЖанг — сиз судда гувоҳ бўласиз.\nБола: Қаранг, сиз тасалли топасиз; бақир-чақирни ешитиб, ешитасиз\nяхши пул бор; бировга бало келтиринг; қамоққа олиш\nсизнинг душманингиз сизни душман қилади.\n(Visited 15 763 times, 13 visits today)


АҚШнинг Калифорния штати Сан-Франциско шаҳри федерал суди президент Дональд Трамп маъмурияти Қўшма Штатларга вояга етмаган вақтида кирган ва ноқонуний яшаётган муҳожирларни депортациядан ҳимоя қилиш дастурини вақтинча тиклаши керак, деб ҳисобламоқда. Бу ҳақда Reuters агентлигига асосланган ҳолда ТАСС хабар бермоқда.\n2017 йил сентябрида Трамп маъмурияти года Deferred Action for Childhood Arrivals – DACA дастурини бекор қилишга қарор қилган эди. Бу дастур ундан аввалги президент Барак Обама томонидан жорий қилинганди. АҚШ адлия вазири Жефф Сешнс буни иммиграция қонунчилигини айланиб ўтиш деб баҳолаган ҳамда DACA дастурини бекор қилиш жараёнига ярим йил вақт кетишини айтганди. АҚШ Конгрессига шу вақт мобайнида дастур муқобилини ишлаб чиқиш таклиф этилган эди.\nШундан сўнг, 10 дан ортиқ штат судга мурожаат қилиб, DACA дастурини бекор қилишни ноқонуний деб топишни талаб қилишган. Чунки бу муҳожирларнинг қонуний ҳуқуқларини қўпол равишда бузади.\n9 январь куни Сан-Франциско судьяси Уильям Элсап мазкур иш бўйича илк хулосасини берди. Унга кўра, дастурни тўхтатиш жараёни якунига етмагунча кучида қолиши керак, деб ёзади Reuters. Шу билан бирга, таъкидланишича, АҚШ маъмурияти 2017 йил сентябрига қадар дастурда иштирок этмаганлардан янги аризаларни қабул қилмаслиги мумкин.\nОбама бошқаруви вақтида жорий қилинган DACA дастури АҚШ ҳудудида яшаб келаётган ва 2012 йил июнь ҳолатига кўра, 31 ёшдан кичик бўлганларга нисбатан қўлланилган. Дастур таъсир доирасига кириш учун Америкада ноқонуний истиқомат қилиб келаётган хорижлик фуқаро 2007 йил июнидан бошлаб яшаб келаётган ва ўша вақтда 16 ёшдан катта бўлмаган бўлиши талаб этилар эди. Дастур асосида йилига 800 минг атрофидаги киши депортация бўлишдан қутулиб қолар эди.


“Ўзбекистон – умумий уйимиз” фестивали Қашқадарё вилоятига кириб келди — KMODS\nPosted on 02.12.2017 Author admin\tКомментарии к записи “Ўзбекистон – умумий уйимиз” фестивали Қашқадарё вилоятига кириб келди отключены\nҲар бир миллат ва элат яратганнинг мўъжизасидар. Бу мўъжиза инсонлар ўзаро дўст, қардош бўлиб, аҳиллик, одамийлик, меҳр-муҳаббат, елкадошлик, бир-бирига соғиниш туйғуларидан баҳрамандлик сезганда янада юксак ва улуғвор аҳамият касб этади. Мамлакатимизда яшаб фаолият кўрсатаётган турли миллат вакилларининг маънавий дунёси, эътиқод эркинлиги учун истиқлолнинг дастлабки кунларидан бошлаб кенг йўл очилди ва ушбу йўналишда ҳам муайян натижаларга эришилди.\nЎзбекистон Республикаси Президенти Девонининг 15.04.2017 йилдаги “Халқ билан мулоқот ва инсон манфаатлари йили”га бағишланган “Ўзбекистон – умумий уйимиз” VII Республика дўстлик ва маданият фестивалини ўтказиш тўғрисидаги 07/5-705-сонли топшириғи мамлакатимизнинг барча вилоятларида бўлиб ўтмоқда. Миллатлараро ҳамжихатлик, дўстлик байрам тантаналари Қашқадарё воҳаси узра қанот ёзди.\nУч юз мингдан зиёд аҳолини ташкил қиладиган Қашқадарё вилоятида ҳам турли миллат вакиллари аҳил, иноқ бир оиладек истиқомат қилиб келишади. 30 ноябрь куни Қарши санъат коллежи биносида “Миллатлараро тотувлик ва бағрикенглик – барқарорлик омили” шиори остида дўстлик учрашуви ташкил қилинди. Тадбир вилоят ҳокимлиги, Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси, “Тасвирий ойна” ижодий уюшмаси, Ўзбекистон ёшлар иттифоқи ҳамда вилоят миллий маданий марказлар ҳамкорлигида ташкил этилди.\nБайрамона безатилган коллеж биноси фойесида турли миллатга хос миллий урф-одат ва анъаналарни акс эттирган фотосуратлар ҳамда халқ амалий санъати кўргазмалари тадбир қатнашчилари диққатига ҳавола этилди. Дўстлик байрамига келган иштирокчи ва меҳмонларни карнай ва сурнай садолари остида кутиб олинди.\nҚашқадарё вилояти ҳокими Зафар Рўзиев тадбир қатнашчиларини яқинда кенг нишонланадиган Ўзбекистон Республикаси Конституциясининг 25 йиллиги билан қизғин қутлаб: “Ўзбекистонда қисқа давр ичида улкан ишлар амалга оширилди. Барча ютуқларимиз юртимизда ҳукм сураётган тинчлик, осойишталик, миллатлараро тотувлик ва ҳамжихатлик эвазига эришилди. Ҳаммамизга маълум, мамлакатимизда олиб борилаётган сиёсат энг аввало халқимиз фаровонлиги, бахтли ҳаёт кечириши учун йўналтирилган. Давлатимиз раҳбарининг барча Қарор ва фармойишлари юртимизда истиқомат қилаётган турли миллат вакиллари ҳаётига, талаб ва истакларига мослаштирилмоқда. Ёшларимизга тегишли таълим соҳасидаги ўзгаришларни алоҳида таъкидлаш керак. Булар мактабларда 11 йиллик ўқитиш тизими, сиртқи ва кечки таълим олиш, тест синовлари ишларини мувофиқлаштириш ва ҳоказо”, — деди.\nВилоят ҳокими шунингдек, бугунги кунда Қашқадарё вилоятида миллатлараро муносабатлар, уларнинг миллий урф-одатлари, анъаналарини сақлаш ва ривожлантиришда қулай шарт-шароитлар яратилганига урғу берди. Вилоятда рус, татар-бошқирд, туркман, тожик, араб миллий маданий марказлари фаолият юритиб келмоқда. Бугун улар юртимизда бир оила фарзандларидек, тенг ҳуқуқлилик ҳамда ўзаро ҳамжиҳатлик шароитида яшаб, Ватанимизни янада равнақ топтириш йўлида меҳнат қилиб келишмоқда деди.\nТадбирда сўзга чиққанлар жамиятимизда тинчлик ва барқарорлик, миллатлараро ва фуқаролараро ҳамжиҳатлик мамлакатимиз аҳолисига хос хусусият ва ушбу фазилатлар Ўзбекистоннинг бебаҳо бойлиги, шунинг билан бирга, мамлакатимизда бағрикенглик ва инсонпарварлик маданиятини юксалтириш, миллатлараро ва конфессиялараро ҳамжиҳатликни, фуқаролар тотувлигини таъминлаш, хорижий мамлакатлар билан дўстона, тенг ҳуқуқли ва ўзаро манфаатли муносабатларни мустаҳкамлаш давлат сиёсатининг устувор йўналишларидан бири эканлигини таъкидлашди.\n— Бўлиб ўтаётган тадбир бутун республика миқёсидаги тадбир деб биламан. Бугунги кунда дунёда парокандалик, зўравонлик, бир миллатни иккинчи миллат томонидан хўрлаш ва ҳақоратлаш бўлаётган бир пайтда Ўзбекистон диёрида тинчлик ва осойишталик ҳукм сурмоқда – деди тожик миллий маданий маркази раҳбари, Дўстлик ордени соҳиби, академик Абдурасул Эргашев. – Мамлакатимизда миллатлар тенг ҳуқуқли, ўзаро аҳилликда яшаб келишади. Вилоятда 10 фоизга яқин тожиклар истиқомат қилишади. Улар ўзбеклар билан қариндош бўлиб кетишган. Бошқа миллат вакиллари билан ҳам дўстона, бир-бирларига ҳурмат ва эҳтиром билан умргузаронлик қилишади. Мен шундай улуғ мукофотга сазовор бўлганимдан Президентимизга чексиз миннатдорчилик изхор этаман ва миллатлараро тотувликни сақлаш йўлида бор кучимни аямайман — деди.\nТадбир сўнгида вилоятдаги миллий маданий марказлари фаолларига Қашқадарё вилояти ҳокимияти томонидан таъсис этилган қимматбаҳо совғалар топширилди. Иштирокчилар диққатига “Ўзбекистон – умумий уйимиз” номли концерт дастури ҳавола этилди.\nБайрам тадбирлари Буюк Бобокалонимиз Амир Темур туғилиб ўсган Шаҳрисабздаги 2-сонли болалар мусиқа ва санъат коллежида давом этди. Коллеж фойесида юртимизда ҳукм сураётган тинчликни тараннум этувчи тасвирий санъат асарлари, фотосуратлар ва ҳунармандчилик намуналари кўргазмаси ташкил этилди. Унда коллежда таҳсил олаётган ёш ижодкорлар асарлари намойиш этилди. Шу ернинг ўзида ёш рассом ўқувчи қизлар ўз маҳоратларини томошабинларга тақдим этишди.\nКоллежнинг анжуманлар ўтказиладиган катта залида жамоат ва диний ташкилотлар вакиллари, ўқувчи ва устоз мураббийлар, миллий маданий марказлари аъзолари ва меҳмонлар жам бўлишди.\nШаҳрисабз шаҳар ҳокими Исмат Нусуров юртимизда турли миллат вакилларининг тинч-тотув ва аҳил-иноқ яшаётгани, ягона Ватан тушунчаси қалбларда мустаҳкам қарор топгани иқтисодий тараққиётимиз ва халқимиз фаровонлигини юксалтиришда муҳим аҳамият касб этмоқда деди. У мамлакатимизда инсон ҳуқуқ ва манфаатларини ҳимоя қилиш, миллатлараро тотувлик ва диний бағрикенглик муҳитини янада мустаҳкамлашга алоҳида эътибор қаратилаётганини таъкидлади.\nШаҳрисабз шаҳар бош имом ҳатиби Фазлиддин Мухторов Ислом дини ҳамма вақт тинчликни даъват этгани, ўзгаларнинг ҳақ-ҳуқуқларини ҳурмат қилишга ундашини, бошқа дин аҳли билан иноқ ҳаёт кечиришга қаратилгани ва булар муқаддас Қуръони Карим ва Хадисларда аниқ айтиб ўтилганини баён этди.\nМаърузачилар миллатлараро муносабатларни ривожлантириш, халқимиз орасида бағрикенглик ва инсонпарварлик туйғуларини ривож топтириш, турли миллат ва элатлар ўртасида ҳамжиҳатлик, ўзаро ҳурмат ва биродарлик хислатларини мустаҳкамлаш, ёш авлодни Ватанга муҳаббат ва садоқат руҳида тарбиялаш давлатимиз сиёсатининг устувор йўналишларидан эканлигини таъкидлашди.\n— Мен 43 йил аввал Ўзбекистонга келдим ва бунга ҳеч ачинмайман – деди Шаҳрисабз шаҳар 6-сонли мактаб ўқитувчиси Людмила Расулова. – Бу ерда мен яхши дўстлар, яқин қариндошлар ортирдим. Миллатим рус бўлишига қараман мен давлат корхоналарининг энг муҳим йўналишларида ишладим. Ўзбек миллий урф-одатларини ҳурмат қиламан. Турли миллат вакиллари билан рус тилида гаплашамиз ва бунга ҳеч қандай таъқиқ йўқ. Мен ўзбек элига таъзим қиламан ва шу ернинг фуқароси эканимдан фахрланаман – деди.\n— Мени шу тадбирга таклиф этишганидан беҳад хурсандман. Мен ўзимни бошқа миллат вакили деб ҳисобламайман. Мен Ўзбекистон фуқаросиман – деди Шаҳрисабз шаҳар 3-сонли мактаб ўқитувчиси Екатерина Мухторова. – Ўзбек йигитига турмушга чиққанман ва биз бахтли ҳаёт кечириб келамиз. Қайнонам мени жуда яхши қабул қилганлар ва мени ўз қизларидек кўрадилар. Ўзбекистонда ҳар бир инсон – шахс. Буни барча бир овоздан таъкидлаши мумкин. Тинчлигимизни таъминлаб берган ҳурматли Президентимизга раҳмат деймиз. Юртимиз тинч, осмонимиз ҳамиша мусаффо бўлсин – деб сўзини якунлади.\nМусиқа коллежида тахсил олаётган ўқувчилар ижросидаги турли миллат рақслари, куй ва қўшиқлари олқишлар билан қарши олинди.\nБундай тадбирлар вилоятнинг Деҳқонобод, Чироқчи ва Миришкор туманларида ҳам кўтаринки руҳда давом эттирилди.\nИнтервью Чрезвычайного и Полномочного посла Азербайджанской Республики в Республике Узбекистан Гусейна Гулиева:\nВ Израиле помнят об Узбекистане, спасшем и приютившем в годы Второй мировой войны еврейских беженцев\nPosted on 31.05.2022 Author admin\nКрупнейшая англоязычная израильская газета «The Jerusalem Post» опубликовала статью «Посольство Израиля открыло памятник узбекам, помогавшим беженцам Холокоста», […]\nПодписанный Генеральным директором ЮНЕСКО Одри Азуле Сертификат о включении хорезмского танца «Лазги» в Репрезентативный Список […]


Устюртдаги иншоотларни ўзга сайёраликлар барпо этган...ми? - Darakchi\nУстюртдаги иншоотларни ўзга сайёраликлар барпо этган...ми?\nМОЗИЙДАН САДО 16.01.2018, 16:09\nИлм-фанда «найзасимон иншоот» термини билан машҳур бўлган Устюртдаги катта ҳажмдаги сирли иншоотлар, яъни ажойиб кўринишдаги қазилма жойлар бугунги кунгача олимларнинг турли фикр-мулоҳазаларига сабаб бўлмоқда. Яъни, мазкур қазилмалар нима мақсадда фойдаланилган, қачон қазилган, жуда катта ҳажмдаги бу объектларни қандай қазишган ва ҳоказо...\nБу иншоотлар фанда ов қилиш мақсадида фойдаланилган иншоот сифатида қабул қилинган бўлса ҳам, баъзи олимлар буни сув тўплайдиган махсус жой бўлган, деган фикрни билдиради.\nСирли иншоотлар қандай аниқланган?\nОбъектлар дастлаб 1952 йил таниқли олим Сергей Толстов раҳбарлигидаги Хоразм археологик-этнографик экспедицияси томонидан аниқланган. Устюрт чинклари четларида кўплаб учрайдиган, тош плиталардан йиғилиб, чуқур доира (халқа) қилиб ясалган, алоҳида ўзига мос мазкур иншоотларни С.Толстов сув йиғиш учун эмас, балки ов қилиш мақсадида қурилган, деган илмий тахминни илгари сурган ва шу фикр доирасида таниқли археолог-олим Вадим Ягодин махсус илмий-тадқиқот ишларини олиб борди. Натижада, узунлиги 600-900 метр, эни 400-600 метр, чуқурлиги 3 метргача қозилган Устюртдаги бу сирли объектларнинг сайғоқ, қулон, архар, жайрон каби минглаб тўда-тўда бўлиб юрадиган ёввойи туёқли ҳайвонларни оммавий тутиш учун қурилган иншоот – аран эканлиги тасдиқланди.\nҚўнғирот ҳудудининг маданий эсдаликларини тадқиқот қилган этнограф-олим Хожаҳмад Эсберганов эса «бу эсдаликлар қадимда кўчманчиларнинг сув тўплаш учун қурган қурилиши бўлиши эҳтимол» деган фикрни билдиради. Тадқиқотчининг фикрича, ичимлик суви тахчил бўлган Устюрт устида ёмғир ва қор сувларини йиғиш учун кўчманчи қабилалар шундай қазилмаларни ишлашга мажбур бўлган.\nЎтган асрнинг 70-80 йилларида найзасимон объектларнинг аниқланиши дунё миқёсида кўплаб олимлар ва оммавий ахборот воситалари эътиборини жалб қилди. Образга берилган баъзи журналистлар ва бошқа тадқиқотчилар бу найзасимон иншоотларни «ўзга сайёраликлар томонидан қурилган» деган фантастик тахминларни айтган.\nЎтган асрнинг 70-йилларидан бошлаб Ўзбекистон Фанлар Академияси Қорақалпоғистон бўлими Тарих, тил ва адабиёт институти томонидан Устюрт кенгликларидаги археологик объектларга махсус тадқиқот ишлари олиб бориш бошланди.\nШу тадқиқотлар буйича олиб борилган камерал ишлар пайтида Устюртнинг Шарқий чинкида, Дувона буруни (Дувона буруни Мўйноқ тумани ҳудудида, Нукус шахрига деярли 500 километр масофадаги Орол денгизининг ғарб соҳилида жойлашган)дан 7 километр шимолда олинган аэрофотосъёмкалардан бир неча ўнлаб километрга чўзилиб кетган найзасимон объектларнинг катта қисми борлиги аниқланади.\nБундай кам учрайдиган эсдалик аввал хеч бир археологик амалиётда қайд қилинмаган.\nМазкур иншоот одатда оддий кўзга ёки автомобилда ўтиб бораётган йўловчига сезилмайди. Сабаби, катта ҳажмдаги объектни одамбўйи баландликдан кўриш имкони йўқ ва сиз оёғингиз тагида тарихи минглаб йилларга тақаладиган ажойиб мерос ётганини билмай устидан юз марта ўтиб кетишингиз мумкин.\nАйни пайтда Устюртдаги бу эсдаликларни Интернет тармоғидаги Google Earth дастури ёрдамида хоҳлаган киши бемалол кўра олади.\nСирли иншоотларнинг сони нечта?\nЎтган асрларнинг 70-90 йилларида археолог В.Ягодин раҳбарлигида олиб борилган кенг кўламли археологик тадқиқотлар натижаси буйича бундай найзасимон қазилмалар гуруҳи Устюртнинг ҳамма жойида эмас, балки маълум бир ҳудудларида учраши аниқланди. В.Ягодин мазкур иншоотларни қуйидагича ҳудудий гуруҳларга ажратади:\n1. Ғарбий Устюрт гуруҳи (Дувона-1 ва Дувона-2 кичик гуруҳларига бўлинади);\n2. Айбуйир-Сариқамиш гуруҳи (Бул гуруҳ Айбуйир ва Берниёз-3, Қазғон ва Сариқамиш кичик гуруҳларига бўлинади):\n3. Жоринқудуқ гуруҳи;\n4. Кендирлисор гуруҳи;\n5. Бейнеу гуруҳи.\nБутун жаҳон буйича шундай тарихий сирли манзараларни тадқиқот қилишга ихтисослашган австралиялик олим Алисон Беттс, қорақалпоғистонлик археолог-олимлар Шамил Амиров ва Вадим Ягодинларнинг «Paleorient» илмий нашрида ёритилган мақоласида Ўзбекистон ва Қозоғистон ҳудудидаги Устюрт кенглигида шундай объектларнинг 17 гуруҳга бўлинган 126 таси мавжудлиги таъкидланади.\nНайзасимон иншоотларнинг Туркманистон ҳудудида ҳам мавжудлигини илмий манбалар далиллайди.\nШундай экан, Устюртдаги сирли суратларнинг аниқ сони қанча эканлигини айтиш қийин. Сабаби, биз 2017 йилнинг сентябрь ойида Қорақалпоғистон ахборот агентлигининг ташаббуси билан ташкил қилган медиатур олдидан Оролга туристларни олиб-бориш билан шуғулланадиган тадбиркор Тазабай Утеулиев билан бирга Google Earth дастури ёрдамида координацияларни белгилаш пайтида Дувона бурунига 20 километр жанубда, 21-сонли радиорелейли станциянинг ғарбий-шарқидаги чинкга қараб чўзилган, аввал илм-фанга ноъмалум яна 3 та объектнинг мавжуд эканлигини аниқлашга муяссар бўлгандик. Аҳамиятли томони шуки, мазкур топилган объектлар олдин ҳеч бир илмий тадқиқотларда эътиборга олинмаган ва бу найзасимон иншоотлар ҳажми жиҳатдан бошқа объектларга нисбатан анча кичик.\nОлимлар ва шахсий қизиқувчилар Интернет тармоғидаги шундай дастурлар ёрдамида ёки махсус ҳаво транспорти ва мосламалар (дрон) ёрдамида фанга номаълум яна бошқаларини топиши ҳам эҳтимолдан йироқ эмас.\nНайзасимон иншоотларнинг ёши нечада?\nВ.Ягодин найзасимон қурилмаларнинг қурилиши ва фойдаланиш даврини қуйидаги даврларга бўлади:\n1. Милоддан аввалги I минг йилликнинг иккинчи ярими (мил. авв. V-II асрлар) – текисликда дафн қилиш маданияти даври. Бу даврга тегишли эсдаликлар Каспий атрофи, Узбой, Устюртнинг барча ҳудуди ва Манқишлоқ ўлкаси бўйлаб тарқалган. Шу маданият Устюрт ва унга яқин ҳудудлар бўйлаб мол чорвачилиги билан шуғулланадиган кўчманчи қабилаларга тегишлидир. Кўчманчилар бу ерларни яйлов ва қишлов сифатида фойдаланган. Бу давр, юнон тарихчиси Страбоннинг таъбири билан айтганда, буюк текислик эгалари бўлган массагетлар даври ҳисобланади.\n2) Милодий III-IV асри – Сармат-Алан даври.\nДувона бурунидаги найзасимон иншоотларнинг ёши юқоридаги ўша икки даврга тўғри келади.\n3) VII давр бошлари IX давр – Жетиасар-Кердер даври. Бу даврга тегишли эсдаликлар Устюртда кенг тарқалган.\n4) IX-XI даврлар - Ўғузлар даври.\n5) XII-XVI даврлар – Туркман-Қипчоқ даври.\nIX-XI ва XII-XIV асрлардаги даврга асосан Айбуйир-Сариқамиш, Кендирлисор гуруҳидаги эсдаликлар киради.\nБу иншоотлардан нима мақсадда фойдаланилган?\nУстюртдаги найзасимон иншоотларнинг нима мақсадда фойдаланилганлиги бўйича аниқ маълумотларни тарихий ёзма манбалардангина билиб олиш мумкин. Сабаби, бу иншоотлардан фойдаланиб ов қилган овчиларнинг ўзи ХХ асрда қолмаган эди.\nВ.Ягодин ҳам илмий тадқиқот ишларида асосан 1825-1826 йилларда Орол-Каспий оралиғидаги қирғиз (қозоқ-қорақалпоқ-Е.Қ.) ерларига уюштирилган Ф.Ф.Берг бошчилигидаги Рус илмий экспедицияси материалларига асосланади.\nУшбу экспедиция таркиби аъзолари В.Д.Вольховский ва А.О.Дюгамел томонидан тузилган топографик журналда шундай қизиқарли фактлар келтирилган: «Бу жойда (Устюртда – Е.Қ.) ажойиб ёввойи ҳайвонлардан қулонлар, тарпанлар (ёввойи отлар) ва сайғоқлар бор. Сайғоқларни тош билан қуршалган қўрага ҳайдаб киргизиб, у ерда теран қилиб қазилган чуқурга тушириб ушлайди».\nМазкур экспедиция таркибида бўлган олим Эдуард Эверсман бироз қизиқарли ва муҳим маълумотларни ёзиб қолдиради: «Антилопалар билан сайғоқларни тутиш учун Устюртда қирғизларнинг (қозоқ ва қорақалпоқларнинг – Е.Қ.) тош девор билан қуршалган, узунлиги 300-400 одим, маҳаллий ҳолат бўйича кенгроқ ёки торроқ, баландлиги 3-4 фут, кичкина туйнук мавжуд; унинг ёнида сакраб чиқиб кета олмайдиган тош билан қуршалган теран чуқур бор. Овга чиққан қирғиз (қозоқ ёки қорақалпоқ – Е.Қ.) атрофдаги 10-15 чақирим жойга кетади ва маралнинг овозига ухшатиб сас чиқариб, ҳамма сайғоқларни эртиб олиб келади. Шу тариқа у сайғоқларни туйнукдан катта қўрага киргизади, сўнг бошқа чуқурга ўтиб овоз беришни давом этади; ҳаракат бошлангандан буён индамай яшириниб ётган бошқа қирғиз (қозоқ-қорақалпоқ – Е.Қ.) эса туйнукдан киради ва баланд овозда ҳайқиради. Ҳуркак ҳайвонлар кутилмаган сасдан бирдан қўрқиб кетиб, қутилиш анжомида чуқурга сакрайди ва шу жойда тутилади».\nТарихий маълумотлардан маълум, мазкур экспедиция айнан Дувона бурунига келган. Шу йилда қишнинг қаттиқ келиши экспедициянинг изга қайтишига мажбур қилган. Устюртнинг изғирин, қаҳрли совуғида экспедициянинг кўп аъзолари 1500 от-туяси билан қирилиб қолади.\nДемак, найзасимон иншоотлар Устюртда истиқомат қилувчи халқлар томонидан ХΙХ асргача қўлланиб келинган.\nВ.Ягодин ўзининг «Стреловидная планировка Устюрта» (Ташкент: 1991) илмий асарида Устюртда яшовчи айрим эскининг кўзини кўрган қариялар ота-боболарининг шундай усул билан ов қилганлиги ҳақида эслаганини ёзади. Информаторларнинг таъкидлашича, бу иншоот номи «аран» экан. Араннинг думалоқ чуқури бурчакларига учли қилиб кесилган қамиш қотирилган. Араннинг атрофида бир неча махсус чуқурлар бўлган. Бу чуқурларда овчилар яширинган. Овга 30-40 отлиқ овчилар қатнашган. Ҳайвонлар араннинг ичига алданиб кириб қолади ва шу ерда ушланади. Ов қилиш куз мавсумида ўтказилган.\nОлимнинг фикрича, «Аран» сўзи қорақалпоқларнинг Кенегес арисидаги аранчи уруғи билан боғлиқ. Аранчи Кенегеслар ўз даврида овчи қабила бўлиб, яъни аран қуриш орқали ов қилган бўлиши мумкин.\nБердақнинг «Шежире» асарида эса:\nЧўлларда кезар жайрани,\nЖайранга қурган арани,\nдеган сатрлар араннинг ов қилиш иншооти эканлигини янада тасдиқлайди. Шунингдек, қорақалпоқ достонларида «Оғзини арандек очади», «Оғзи арандек очилган» каби қиёслашлар ҳам учрашади.\nАран – эски туркий сўз бўлиб, Махмуд Қашғарийнинг «Девони луғат-ит турк» асарида ҳам бор, яъни, мол қўра, от қўра маъносини англатади.\nХVΙΙΙ асрнинг белгили тарихчиси Абулғази Баҳодир хон «Туркманлар шажараси» асарида туркманнинг қора-ўйли ва эрсари қабилалари ўртасидаги келишув ҳақида қизиқарли маълумотларни келтиради: «Шу пайт қора-ўйли гадо бўлди. Шу сабабга кўра уларнинг ҳаммаси Халилнинг бошчилигида эрсари қабиласининг атоқли одамларига борди ва шундай деди: «Биз сизларнинг хизматчиларингиз бўлдик. Биз ниҳоятда оч бўлдик ва озиб-тўздик. Бизнинг илтимосимиз қуйидагича: Агар сиз бизга қуш ва Катта Балхандан ва Кичик Балхандан экин ўстириш учун яроқли сув берсангиз, сизга ҳар йили хоҳлаган нарсангизни берамиз…» Эрсарининг энг яхши одамлари йиғилиб, жавоб берди: «Бизнинг бобомиз Эрсари бий сотиб олган Катта Балханда 6 та оқар сув кўзи бор, лочиннинг 10 та уяси, қарчиғайнинг 18 та уяси бор, Кичик Балханда эса — лочиннинг 4 та, қарчиғайнинг 6та уяси бор. Шу сув кўзидан фойдаланиб қанча дон олсангиз ҳам, ярмини бизга берасиз. Яна аран қуриш учун икки минг қамиш берасиз».\nАранни кўчманчи халқларнинг ов қилиш учун қурганлигини ушбу манбалар янада тасдиқлайди.\nТарих сирлари сайёҳлик ривожи учун хизмат қилсин\nУстюрт узоқ асрлар давомида сак-массагетлар, сарматлар ва мўғулларнинг, ҳаттоки улардан ҳам қадимий халқларнинг тамаддунлари туташган макон саналади. Неча асрлар бўйи бепоён кенгликлардан буюк карвонлар ўтган. Устюртдаги эски карвон йўллари Шарқ билан Ғарбни туташтирувчи транзит хизматини бажарган. Платодан ўтган карвонлар Хоразмдан Қуйи Волгабўйи ва Жанубий-ғарбий Европа давлатларига ҳамда у томонлардан бермон товарлар ташиган. Шундай қилиб маданий, савдо-иқтисодий алоқалар ривожланган.\nАранларда минглаб ушланган туёқли ёввойи ҳайвонларнинг гўшти, териси, шохлари товар алмашиш вазифасини ўтаб, Буюк Устюрт устидан ўтган ушбу савдо йўллари орқали Хива, Бухоро, Самарқандга, ҳаттоки Хитойгача жўнатилиб турган.\n2017 йилнинг сентябрь ойида Дувона бурунига уюштирилган медиатурнинг асосий мақсади – ушбу аранларни дрон ускунаси ёрдамида тасвирга олиб, туризмни ривожлантириш мақсадида кенг оммага тарғиб қилиш эди.\nУстюртда бу каби ажабланарли эсдаликлар борлигини бугунги кунда биров билса, биров билмайди. Ўтган асрнинг 80 йилларида оммавий ахборот воситаларида бу ҳақида кенг ёритилган бўлса ҳам, энди уни ҳозирги янги авлод вакилларига таништириш зарур. Кўпчилик ҳолларда шунга ухшаш ажойиб илмий янгиликлар фақат олимларнинг илмий асарларидагина қолиб кетмоқда. Ундан фақат чекланган тор доирадаги одамларгина бохабар бўлади, тамом вассалом. Афсуски, бундай илмий янгиликлар илмий-оммабоп тилда талабга монанд ташвиқ қилинмаябти…\nДарҳақиқат, Перудаги Наска суратларига ўхшаш, 2500 йиллик тарихга эга бу каби сирли иншоотлар кимни бўлса ҳам чексиз таъсирларга кўмиб ташлаши аниқ.\nЯқинда ЎзФА Қорақалпоғистон бўлими ходими, олим Юсуп Камалов дельтаплан ёрдамида ушу найзасимон объектларга саёҳат этишни таклиф қилганди. Қўллаб-қувватлашга турарлик ташаббус. Орол акваторияси, Устюрт платоси ғоят ажабланарли манзараларга тўла. Минглаб йиллар давомида ота-боболаримиз, қадимий кўчманчилар қолдирган из билан саёҳат қилиш эса ундан ҳам завқлидир.\nПлатонинг деярли барча жойларида қадимий мақбара ва қабристонларни учратиш мумкин. Хусусан, Устюрт чинкларини ёқалаб юрган йўловчи ҳар бир қадамда тепаликка қўйилган кўчманчилар қабристонларига дуч келади. Уларда марҳумларга қўйилган қулфитошлар, тошга битилган тамғалар ҳанузгача яхши сақланган.\nБу ҳудудни тарихий қўриқхона дейиш ҳам мумкин. Устюртнинг энг эътиборли жойлари – унинг археологик мерослари. Устюртда ҳозирги кунда ҳам Пулжай, Белеули, Алан, Давкескен ва шу каби қадимий ва ўрта асрларга тегишли карвон сарайлар, қалъа-қўрғонлар сақланиб қолган. Инсоният оёғи етиши анча мушкул бўлгани боис, бу эсдаликларнинг аксарияти ҳанузгача тўлалигича тадқиқ қилинмаган.\nБетакрор эсдаликлари билан тарих сирларини ичига сақлаётган Дувона буруни эса сайёҳларни кутмоқда.\nТан олиш керак, Дувона бурунига бир борган киши Марс сайёрасига тушиб қолгандек ҳис қилади ўзини. Демак, Устюртдаги найзасимон бу иншоотлар сайёҳликни ривожлантириш соҳасида ечимини кутаётган аҳамиятли масалалардан саналади.\nЮқорида қайд этган Перудаги Наска суратлари ЮНЕСКОнинг маданий мерослари рўйхатига киритилган ва бу эсдаликларни томоша қилиш учун ҳар йили минг-минглаб туристлар оқилади. Устюрт аранларининг бу эсдалик-суратлардан ҳеч кам жойи йўқ. Биз ҳам мазкур йўналишдаги ишларни жадаллаштирсак нур устига аъло нур бўларди.\nҚорақалпоғистон ахборот агентлиги директори\nФарғонада 37 ёш аёлни телефонда танишган "йигити" учрашув жойида тунаб кетди\nТошкентда сингил 53 ёшли опасини ўлдириш учун 5000 долларга “киллер” ёллади


18 апрел куни Москвадаги валюта айирбошлаш шахобчасидан чиқаётган аёл. [Александр Неменов/AFP]\nОЛМАОТА – Россия иқтисодиётининг феврал ойидан бошланган инқирози мамлакатда меҳнат қилаётган миллионлаб Марказий Осиёлик мигрантлар учун ҳалокатли тус олган – улар ишидан маҳрум бўлиб, аввалгидан ҳам кўпроқ дискриминацияга дучор бўлмоқда.\n24 феврал куни президент Владимир Путин Украинага бостириб киришга буйруқ берганидан кейин юзлаб халқаро компаниялар Россиядаги фаолиятини тўхтатиб қўйди ёки мамлакатни бутунлай тарк этди – улар ўз ортидан бўшаб қолган офислар ва ишламайдиган ходимларни қолдириб кетган.\nРоссия ҳукумати иш ўринлари яратишга уринаётган бўлса-да, устуворлик ишсиз россияликларга қаратилмоқда, натижада меҳнат мигрантлари даромад манбаисиз ва айрим ҳолларда ватанга қайтиш учун маблағсиз қолиб кетмоқда.\n«Ҳисоб-китобларимизга кўра, 200 мингга яқин одам ўз ишидан айрилиш хавфи остида», деб айтган Москва мэри Сергей Собянин душанба (18 апрел) куни ўз блогида.\n13 апрел куни Москвадаги офислардан бирининг кириш эшигини тозалаётган аёл. Ишсизликнинг ортиши кўплаб россияликларни мигрантлар ўрнини эгаллашга мажбур қилмоқда. [Юрий Кадобнов/AFP]\n13 апрел куни Москвадаги Зарядье боғида павильон томини тозалаётган ишчилар. [Юрий Кадобнов/AFP]\nМоскваликларга ишдан бўш вақтларида шаҳардаги бир қатор ташкилотлар, хиёбонлар ва бошқа жойларда жамоат ишларида қатнашиш имконияти таклиф этилади, деди у айрим иш ўринлари вақтинчалик бўлишини қўшимча қилиб.\nМолия ва технология соҳаларига оид компанияларнинг чиқиб кетиши инобатга олинса, иш излаётганлар орасида банкирлар, дастурчи-муҳандислар ва Россияда одатда мигрантлар бажарадиган ишларга кўникмаган бошқа «оқ ёқали» ходимлар ҳам бўлиши мумкин.\n«Олдинда оғир кунлар кутмоқда»\nСанкциялар ва компанияларнинг урушга норозилик сифатида Россиядан чиқиб кетишининг тўлақонли таъсири ҳали олдинда, дейди иқтисодчилар.\n«Украинага босқин ортидан Россия иқтисодиёти чуқур таназзулга юз тутди, 2022 йилда ишлаб чиқариш ҳажми 11,2 фоизга қисқариши кутилмоқда», деб маълум қилган Жаҳон банки шу ой бошида.\nБу қийинчиликлар – ишсизлик, даромадларнинг йўқотилиши, рублнинг қадрсизланиши, таъминотдаги узилишлар, банк ҳамда пул ўтказишдаги муаммолар ва барча маҳсулотлар нархининг кескин ошиши – айниқса меҳнат мигрантлари учун оғир бўлиши кутилмоқда.\nМосквадаги дастурий таъминот компаниясида офис менежери бўлиб ишлаган ўшлик Зарина Аттокурова ўтган ой компания штатни қисқартиришни бошлаганида ўз лавозимидан бўшатилган.\n«Бизнинг асосий мижозларимиз Европа компаниялари эди, аммо энди уларни йўқотдик», деди у. «Олдинда оғир кунлар кутиб турибди.»\n25 ёшли Аттокурова бошқа иш қидирмоқда, аммо ҳозирча омади чопгани йўқ, чунки унинг айтишича, маҳаллий меҳнат бозори қисқармоқда.\nУ икки хонадоши билан Москва чеккасидаги икки хонали квартирада яшайди. Унда ҳамма харажатларни назорат қилганида ҳам, кўпи билан яна икки ойлик ижарага етадиган пул қолган, холос.\n«Бундан келиб чиқадики, ота-онамга пул жўната олмайман», деди Аттокурова. «Бу даҳшат.»\nМосквада ишлаётган тошкентлик қурувчи Ойбек Ҳасанов ҳам икки ҳафта аввал иш берувчи томонидан маош тўланмайдиган меҳнат таътилига чиқарилган эди. У ётоқхонада бошқа меҳнат мигрантлари билан бирга кун кечирмоқда.\n«Қурилиш тўхтаб қолган, қачон давом эттирилиши, умуман қайта бошланадими-йўқми, ҳеч ким билмайди. Охирги икки ой давомида менга маош беришгани йўқ, умуман пулни кўришдан умид узганман.»\nҲасанов хонадонларни таъмирлаш билан шуғулланмоқчи ва бошқа ўзбеклар билан қўшилиб бригада тузмоқда, аммо талаб паст ва таклиф юқори бўлган даврда бу ҳам қийин иш.\nГлобал инфляция билан бир вақтга тўғри келган рубл курси пасайиши туфайли қурилиш материаллари нархи ошиб кетган, бу эса таъмирни режалаган уй эгаларининг харид қобилиятига таъсир қилди.\nРоссияликлар мигрантларнинг ўрнини эгалламоқда\nАйни пайтда мигрантлар эгаллаб турган жойларни илгари бундай ишларни менсимаган россияликлар аста-секин эгаллаб олишмоқда.\nМигрантлар қурилишда, ресторан ишида, болалар парвариши, кўчаларни тозалаш, таксичилик ва бошқа хизмат кўрсатиш соҳаларида фаол меҳнат қиладилар.\nМосквада яшовчи меҳнат миграцияси бўйича қирғизистонлик мутахассис, Kginfo.ru ахборот-таҳлилий портали бош муҳаррири Асилбек Эгембердиевнинг март ойи охирида «Ведомости» бизнес нашрига айтишича, «илгари россияликлар мигрантларга хос оғир жисмоний ишларни бажаришни истамас эди».\n«Аммо энди тобора кўпроқ маҳаллий аҳоли бундай ишларга рози бўлмоқда ва тез орада улар бизни сиқиб чиқара бошлайди.»\nБу хавотирларни Россияда иш қидириш бўйича энг йирик платформа – hh.ru томонидан шу ой бошида Свердловск вилоятида ўтказилган сўров натижалари ҳам тасдиқлайди.\nРеспондентларнинг 36 фоизга яқини мамлакатни тарк этган мигрантларнинг иш ўрнини эгаллашга тайёр эканини билдирган.\nИшдан бўшатилган офис менежери Аттокурова Россиядаги меҳнат мигрантларининг аҳволини янада ёмонлаштирадиган тенденцияни тилга олди.\n«Ҳозирда иш берувчилар маҳаллий аҳолини – россияликларни ишга олишга уринмоқда», деди у. «Россиянинг ўз фуқаролари орасида ишсизлар сони кўпайиб бормоқда ва табиийки, улар устуворликка эга бўладилар».\nРоссияда Марказий Осиёлик меҳнат мигрантларига ҳуқуқий ёрдам кўрсатиш билан шуғулланадиган асли ўзбекистонлик ҳуқуқ фаоли Валентина Чупик ҳам ушбу хавотирли тенденцияни тасдиқлади.\n«Иш берувчилар аллақачон очиқ-ойдин камситишга ўтиб, славянларни ишга олишмоқда», деди у.\nЎзбекистон, Тожикистон ва Қирғизистон каби давлатлардан Россияга келган меҳнат мигрантларининг меҳнат шароитлари, биринчи навбатда, маошларнинг камайиши туфайли пасаяди, дейди у.\nЮзага келаётган вазият мигрантларни Қозоғистон ва Туркия каби бошқа давлатлардан иш излашга ундамоқда, деб қўшимча қилди Чупик.\n2020 йил март ойидан бери етти миллиондан ортиқ хориж фуқароси Россияда қонуний ишлаш учун рухсатнома олди, деб хабар берган «Интерфакс» агентлиги ўтган йилнинг декабр ойида Россия ички ишлар вазирлигига (МВД) таяниб.\nХабарда айтилишича, меҳнат мигрантлари, жумладан, ноқонуний ишлаётганларнинг ҳақиқий сони анча юқори.\nРоссия фуқаролиги армияга чақирувни англатиши мумкин\nИқтисодий аҳволнинг ёмонлашуви Россиядаги мигрантлар учун энг ёмон истиқбол бўлмаслиги мумкин.\nМарказий Осиёда туғилиб, кейинчалик Россия фуқаролигини олган эркакларнинг маҳаллий ҳарбий комиссариатларга чақирилиши билан боғлиқ ҳолатлар кўпайиб бормоқда.\nТожик ва туркман миллатига мансуб фуқаролардан ташқари (уларнинг ҳукуматлари Кремл билан келишув имзолаган), Россия фуқаролигига қабул қилинганлар, ҳатто ўз ватанлари армиясида хизмат қилган бўлсалар ҳам, ҳарбий хизматга чақирилиши мумкин.\nБундай йўл билан фуқаролик олганлар ҳарбий хизматга чақирилганида хизмат қилишдан бош тортса, фуқароликдан маҳрум қилиниши мумкин.\nРоссия армияси Украинадаги уруш туфайли захирадаги зобитлар, жумладан, Марказий Осиёда туғилган эркаклар учун ҳам сафарбарлик чақирувини бошлаган.\nМосквадаги тожикистонлик мигрантлар ҳуқуқлари фаоли Каримжон Ёровнинг 4 март куни Facebook саҳифасида ёзишича, Россиядаги айрим мигрантлар Украинада Россия армияси сафида жанг қилишдан кўра, бошқа давлатларга қочиб кетиш ҳақида ўйламоқда, деб хабар беради Cabar.asia сайти 6 апрел кун.\nУ Россия фуқаролигини олган ва ҳарбий хизматга чақирилишдан қўрқаётган уч нафар тожикистонлик билан боғлиқ воқеани сўзлаб берган. Бу эркаклар тожик армиясида хизмат қилмаганлар, бу уларни Россияда ҳарбий хизматга чақирувдан озод қилиши мумкин эди.\n«Улар мендан [военкоматга] боришмаса ёки бошқа давлатга қочиб кетишса нима бўлишини сўрашди», деди Ёров. «Бугун уч нафар тожикистонлик Россия фуқаролигидан воз кечса нима бўлишини, бу жараён қанча вақт олишини сўради. Улардан бири бунинг учун ҳатто пул тўлашга ҳам тайёр эди».\n«Тожикистонликлар унга Россия фуқаролигини уруш учун эмас, балки яхшироқ ҳаёт ва фарзандларининг келажаги учун олганликларини айтишган», деб ёзади Cabar.asia.\nКейинроқ Ёров бу постини ўчириб ташлаган.\nАйни пайтда Ўзбекистон ҳукумати ўз фуқароларини чет эллик жангарилар сафига қўшилиш ёки ёлланма аскар сифатида жанг қилиш тақиқлангани ҳақида огоҳлантирган.\n«Ҳозирги кунда мигрантлар Россияни тарк этиб, уйига кетгани ёки бошқа мамлакатларда иш топгани маъқул», дейди мигрантлар ҳуқуқлари фаоли Чупик. «Бу мамлакатда яшаш хавфли бўлиб бормоқда.»\nРоссияда яхши нарсанинг ўзи қолмаган, мамлакат қашшоқлик сари қулаб бормоқда, ишлаб топилган пулларни эса санкциялар туфайли ватанга юбориш қийин бўлиб қолган.\nУ ерда анчадан бери қўлга илинадиган нарса қолмаган, бир нечта соҳалар ҳали ҳам нафас олиб турган эди, лекин энг яхши мутахассислар кетишга ҳаракат қилишди, иқтисод порахўрлик ва подшоҳга сиғинишга асосланган эди, турмуш шароитлари эса оддий, ҳатто уларга ҳам чидаб бўлмасди.\nҚашшоқлик аллақачон мавжуд эди, лекин буларнинг бари яна қаергача боришини тасаввур қилиш қўрқинчли.\nБундан ташқари, Украинадаги ўша «ўлжали» варварларнинг айримлари қайтиб келишади, кейин нима? Улар қонунбузарликка ўрганиб қолишган ва ўз шаҳарларида ўлдириш ва зўрлашни бошлайдилар.\nБундан анча олдин, 1990-йилларда Россияга кўчиб келган қозоғистонлик славян ҳақида газетада мақола ўқигандим. Фуқароликни олиши тез ва осон кечмаган, кейин эса ҳарбий хизматга чақирилган экан – ўша ерда ҳаммасини ҳал қиламиз, деб ваъда беришган. У Чеченистонда жанг қилган, яраланган ва мукофот олган. Аммо имтиёзлар ҳақида гап очилганида, у юридик жиҳатдан ҳали ҳам Қозоғистон фуқароси экани маълум бўлган. Шу тариқа халқаро можаро келиб чиқмаслиги учун унга дарҳол Россия паспортини беришган. Аммо бу воқеа яна бир бор шуни исботлайдики, «ватандошлар» Кремл учун шунчаки сарф материаллари, холос.\n«Ватандошлар» шунчаки сарфланадиган буюмдек.\nУрушда қандайдир хизматлари учун тақдирлангани ғалати. Улар учун ёддан чиқариш, уларни «урушда йўқолган» деб номлаш ёки кейинчалик пул тўламаслик учун яраланганларни ўлдириш одатий ҳолат. Россиянинг ҳеч қандай даҳли йўқ, аскарлар бошқа мамлакатлардан бўлгандек гўё ва ҳоказо.\nРоссияга кўра, ЛХР ва ДХР умуман россиялик аскарлар бўлмаган. Аммо, у ердаги одамлар Россия армиясининг ҳарбий озиқ-овқатларини кўп кўришган ва россиялик кўп аскарларни қўлга олишган.\nАммо, Россия армиясининг бунга ҳеч қандай алоқаси йўқ, улар шунчаки ўтиб кетишаётган бўлишади.


Bir.uz | BUXGALTER.UZ\nЛуиза Юдова: «Вir.uz аттестация имтиҳонидан иккинча марта муваффақиятли ўтдим»\nЎтган шанба куни фармацевтика компаниясининг бош бухгалтери Луиза Юдова bir.uz тизимидаги аттестация имтиҳонидан иккинчи марта муваффақиятли ўтди. Шу тариқа, «солиқ солишнинг умумбелгиланган тизими бош бухгалтери» ихтисослиги бўйича яна бир сертификат соҳибига айланди.\n– Луиза Валерьевна, иккинчи марта имтиҳон топширишингизга нима сабабчи бўлди?\n– Биринчисини «ЯСТ бош бухгалтери» ихтисослиги бўйича ярим йил аввал топширган эдим. Ўшандан буён кўп ўзгаришлар рўй берди. Солиқ солиш тизимига ўзгартиришлар киритилди, компаниямиз солиқ солишнинг умумбелгиланган тизимига ўтди. Шу сабабдан ҳам янги қоида ва талабларни инобатга олган ҳолда профессионал даражамни тасдиқлашга қарор қилдим.\n– Биринчи имтиҳонга қараганда иккинчисини топшириш осонроқ бўлдими ёки, аксинча, қийинроқми?\n– Осонроқ бўлди. Негалигини билмайман, лекин осонгина ўтдим. Гарчи мавзу бошқа, мураккаброқ бўлса ҳам. Эҳтимол, қандай ўтказилишини билганим учун қийналмагандирман.\n– Қандай тайёргарлик кўрдингиз?\n– Норматив ҳужжатларни ўқидим, bir.uz тизимида таълим берувчи тест ва синов имтиҳонини топширдим.\n– Синов имтиҳонидан бир уринишда ўтдингизми?\n– Йўқ, менимча, учинчи уринишда. Ҳар гал муваффақиятсизликка учраганда ўз устимда, хатоларим устида ишладим. Натижаларимни яхшилаш учун норматив-ҳуқуқий ҳужжатларга бот-бот мурожаат қилдим. Ҳаракатларим зое кетмади.\n– Раҳбарингиз навбатдаги муваффақиятингизга қандай муносабат билдирди?\n– Ҳозирча бундан бехабар. Хизмат сафарида. Келиши билан албатта гапириб бераман.\n– Профессионал ўсиш борасида қандай режаларингиз бор?\n– Солиқ маслаҳатчилари курсида ўқимоқчиман. Бугун Facebook да тингловчилар қабул қилинаётгани ҳақида ўқиб қолдим.\n– Барча ишларингизда омад тилайман.\nВir.uz тизими малака имтиҳонларини тиклади\nИрина Шамсулина: «bir.uz умумбелгиланган тизимга ўтишда ёрдам берди»\n«Фарғонаазот» АЖ ходимларни bir.uz тизими ёрдамида қандай баҳолайди\nНега bir.uz да имтиҳон ўтказилмади?\nДастлабки IFRS.Cert сертификатлари берилди. Имтиҳон қандай ўтди?


Шоҳруз Норхонов: Жамоада мураббий қўяётган вазифалар мени тўла қониқтирмоқда\n26 июль, 2017, 16:22\nСўнгги йиллар давомида “Обод” клуби сафида ўзининг ёрқин ўйинлари билан мухлислар меҳрини қозонган ҳужумчи Шоҳруз Норхонов фаолиятини Тошкентнинг “Бунёдкор” жамоасида давом эттирадиган бўлди.\nШу муносабат билан SPORTS.uz интернет ахборот портали футболчининг “қалдирғочлар” сафига кўчиб ўтиши ва янги жамоаси тўғрисидаги фикрлари билан қизиқди.\n– “Обод” клубида кетиш ва “Бунёдкор” билан шартнома тузиш жараёнлари қандай кечди?\n– “Обод” жамоаси сафида шу йилгача ўйнаб келган бўлсам, ўзим учун анча ютуқларга эриша олдим. Жамоа раҳбарияти ҳам менинг кейинги фаолиятимни тўғри тушунган ҳолда, клуб билан шартномам якунламаганига қарамасдан, “қалдирғочлар” сафига ўтишимга рухсат беришди.\n– “Бунёдкор” клуби сафида машғулотларда иштирок этдингиз. Жамоада янада ёрқинроқ ўйин кўрсатишингизга шароитлар етарлими?\n– Жамоада футболчилар билан тез чиқишдик. Жамоада мураббий қўяётган вазифалар мени тўла қониқтирмоқда.\n– “Бунёдкор”дан ташқари бошқа жамоалардан ҳам таклифлар бўлганмиди?\n– Албатта, йил бошида “Локомотив”, “Пахтакор” ва “Бунёдкор” жамоаларидан таклифлар бўлганди. Бироқ, клуб билан ўртада шартнома бўлгани сабабли, уларни рад қилишимга тўғри келганди. Иккинчи даврада ҳам бир қатор жамоалардан чақирувлар бўлди, лекин мен “Бунёдкор” жамоасини танладим.


4 Дек 2019 2294\n1.Ўзбошимчалик билан қурилган иморат қандай иморат?\n-қурилиш мақсадлари учун ажратилмаган ер участкаларида;\n-иморат қуриш учун зарур рухсатнома олмасдан;\n-архитектура ва қурилиш нормалари ҳамда қоидаларини жиддий бузган ҳолда қурилган кўчмас мулк.\n2.Ўзбошимчалик билан қурилган иморат қандай аниқланади?\n3.Иморатнинг ўзбошимчалик билан қурилганлиги аниқланганда нима қилинади?\nИморатни қурган шахс томонидан иморатга нисбатан мулк ҳуқуқини эътироф этиш тўғрисида судга даъво берилган тақдирда, суд қарори қабул қилингунга қадар иморатнинг бузилиши тўхтатиб турилади.\n4.Иморатга нисбатан мулк ҳуқуқи суд томонидан эътироф этилса-чи?\nЎзбошимчалик билан қурилган иморатга нисбатан мулк ҳуқуқи суд томонидан эътироф этилса, иморатнинг эгаси деб топилган шахс иморат қурган шахснинг харажатларини қоплаб беради.\n5.Ўзбошимчалик билан иморат қурган шахс уни бузиб ташламаса нима бўлади?\n6.Иморатни бузиш кимнинг ҳисобидан амалга оширилади?\n7.Ўзбошимчалик билан эгалланган ерларга қилинган сарф-харажатларни ким қоплайди?\n8.Ерни эгасига қайтариш қай тартибда амалга оширилади?\nМаъмурий жавобгарлик тўғрисидаги кодексга кўра, ер участкаларини ўзбошимчалик билан эгаллаб олиш, фуқароларга 2 230 000 сўмдан 3 345 000 сўмгача, мансабдор шахсларга эса — 4 460 000 сўмдан 6 690 000 сўмгача миқдорда жарима солишга ёки 15 суткагача маъмурий қамоққа олишга сабаб бўлади.


Сўх ҳануз қамалда, Каримов яна ваъда беришда « O'zbekiston ERK Demokratik Partiyasi\nСўх ҳануз қамалда, Каримов яна ваъда беришда\n22 January 2013 - 11:59\nИслом Каримов 18 январь куни Тошкентда бўлиб ўтган ҳукумат йиғилишида ҳеч қандай сиртқи кучлар Ўзбекистон, Тожикистон ва Қирғизистон халқлари ўртасига адоват уруғини сепа олмайди, дея таъкидлади. Давлат раҳбари қўшнилар билан зиддиятларни келтириб чиқараётган муаммоларни бартараф этишга ваъда берди. Президентлик лавозимига ўтирганидан буён бу унинг нечанчи ваъдаси ҳамда 20 йилдан ортиқ муддат бериб келайтлан ваъдаларининг қай бири амалга ошгани ҳақида лом-мим дейилмади.\n“Ушбу муаммолар фақатгина бизга тааллуқлидир. Бироқ шундайлар борки, улар орамиздаги зиддиятни кескинлаштиришни хоҳлашади. Ва улар бизга маслаҳат берадилар: “Мана улар сизларга қарши бундай қилишди, сизлар ҳам уларга жавобан зарба беринглар”, деб. Ва бу каби диверсант-маслаҳатчилар жуда кўп. Нега деган савол туғилади? Оддий халқ буларнинг барчасидан хабардор ва бу ҳақда биздан кўпроқ нарсани билади” дея Каримовнинг нутқини келтиради ca-news.org. Ўзбекистонда одддий халқ нафақат Каримовга кимлар нима маслаҳат бериши, ҳатто Сўх муаммосининг мавжудлигидан ҳам мутлақо бехабар тутиб келинишини инобатга олсак, Оқсарой ҳокими қайси оддий халқ ҳақида баҳс этаётгани тушунарсиз.\n“Гап шундаки, Марказий Осиё минтақасида 5та суверен давлат жойлашган, ва биз уларнинг суверенитети ва мустақиллигини, ўзимизни ҳурмат қилгандек ҳурмат қиламиз. Агар гап бизнинг динимиз – ислом ҳақида, умуман қадриятларимиз хусусида кетса, бизни ажратувчи кучнинг ва имкониятнинг ўзи йўқ” деди яна Каримов. Бошқача қилиб айтганда, қўшнилар билан юзага келтирилган муаммоларда дарҳол динимиз Ислом эканини ва қандайдир мавҳум “қадриятлар”ни эслаб қолиши одат тусига кирган. Аммо ўша қўшнилар билан чегараларни миналар билан тўлдириб, ёки бутун чегара бўйлаб ҳандақ қазиб чиқиш қандай қадриятларга асосланишини ҳам айтмади.\nКаримов ўз чиқишида яна шундай деган: “Бироқ шундай ташқи кучлар борки, улар орамизда адоват алангасини ёқиб, буни четда туриб кузатишни, ва бу англашилмовчиликларда ўзимиз билан ўзимиз овора бўлиб қолиб, тараққиётдан ортда қолишимизни, Ўзбекистон, Қирғизистон ёки Тожикистонга, жами бутун Марказий Осиёга ҳеч қандай инвестициялар келмай қолишини исташади. Бизни тиламчиларга айланиб қолишади, ўз маҳсулотларини ишлаб чиқариш қувватини бой бериб қўйишади, ва бизнинг маҳсулотларимизни сотиб олишга мажбур бўладилар дея фикр юритишади. Тушуняпсизларми нима ҳақида гапираётганимни, яхши фаҳмлаб турибсизлар буни. Буларнинг асосида нималар ётибди? Ҳеч ким уларни диверсияга оид кучлар деб атаётгани йўқ. Улар шунчаки ёрдамчилар, воситачилардир. Биласизми даллоллар қаерда керак – бозорда, улар савдогарларни ўзаро муросага келтирадилар. Сиёсатдаги воситачилар бўлса ўз манфаатларини кўзлашади”. Каримовнинг “сиёсатда ҳамма ўз манфаатини кўзлаши” ҳақидаги сўнгги жумласи ҳукумат йиғилишидаги депутатлар учун дарҳақиқат муҳим кашфиёт бўлгани шубҳасиз. Зеро Сўх каби кичик бир анклав масаласида ҳануз бирор тайинли позиция билдира олмаган давлат раҳбари бу билан ўзига қандай манфаатлар чиқариши ҳақида бош қотиришга ундаши керак депутатларни.\n“Мен очиқ айтиб қўйишим керак, бу минтақада тинчлик, ўзаро ҳурмат бўлмоғи лозим. Биз минглаб йиллардан буён қирғизлар, тожиклар, туркманлар ва қозоқлар билан ёнма-ён яшаб келганмиз. Ва бизни ҳеч ким ажрата олмайди”, – дея таъкидлади Ислом Каримов. Аммо унинг бу гапларига мутеъ депутатлар тугул, ҳатто Каримовнинг ўзи ҳам ишонмаса керак.


Яқин кунларда Қозоғистонда 3 даражагача совуқ бўлади NUR-SULTAN. Kazinform – «Қазгидромет» РДК 29 апрель 1 май кунлари об-ҳаво маълумотларини эълон қилди, деб хабар беради Kazinform.\nНурсултон Назарбоев ва Давлат раҳбари иштирокида ҚХА сессияси бошланди NUR-SULTAN. Kazinform – Елбасы Нурсултон Назарбоев раислигида Қозоғистон Халқ ассамблеясининг «Бирлик, тинчлик ва тотувликнинг 30 йили» XXIX сессияси бошланди, деб хабар беради Kazinform мухбири.\nҚР Президенти Туркманистон Президенти билан телефон орқали суҳбатлашди NUR-SULTAN. Kazinform – ҚР Президенти Қасим-Жомарт Тоқаев Туркманистон Президенти Гурбангули Бердимуҳамедов билан телефон орқали мулоқот қилди, деб хабар беради Kazinform Ақордага асосланиб.\nҚозоғистоннинг QazVac (QazCovid-in) вакцинаси қандай ишлаб чиқилган NUR-SULTAN. Kazinform – Қозоғистон Республикаси Таълим ва фан вазирлиги Қозоғистоннинг QazVac (QazCovid-in) вакцинаси қандай ишлаб чиқарилганлиги ҳақида маълум қилди. Бу ҳақда маълумот ҚР Ҳукумати ҳузуридаги Қозоғистонда коронавирус тарқалишининг олдини олиш бўйича идоралараро комиссиясининг Telegram каналида эълон қилинди, деб хабар беради Kazinform.\nҚозоғистонда коронавирусга қарши эмланганлар сони 1 миллиондан ошди NUR-SULTAN. Kazinform – 2021 йил 28 апрель ҳолатига кўра, Қозоғистонда 1 016 809 киши вакцина билан эмланди. Бу ҳақда Kazinform ҚР Соғлиқни сақлаш вазирлигига асосланиб хабар беради.\nҚозоғистонда жанубдан шимолга кўчиб ўтган оилаларга қанча пул сарфланган NUR-SULTAN. Kazinform – 2017 йилда «Меҳнат» дастури бошлангандан буён Қозоғистоннинг жанубий вилоятларидан шимолий вилоятларга 26,6 минг киши кўчиб келди. Бу ҳақда ҚР Меҳнат ва аҳолини ижтимоий ҳимоя қилиш вазирлиги мутахассислари таҳририятнинг саволига жавобан маълум қилишди, деб хабар беради Kazinform мухбири.\nҚозоғистонда ишчи кучи етишмаётган ҳудудларга кўчиб келган ёшларнинг 76 фоизи иш билан таъминланди NUR-SULTAN. Kazinform – Қозоғистонда «Меҳнат дастури» орқали ишчи кучи етишмаётган ҳудудларга кўчиб келган ёшларнинг 76 фоизи доимий иш билан таъминланди, деб хабар беради Kazinform мухбири.\nСербиядаги бокс мусобақасида Қозоғистон 7 та медалга сазовор бўлди NUR-SULTAN. Kazinform – Сербиянинг Белград шаҳрида бокс бўйича халқаро турнир ўз ниҳоясига етди, деб хабар беради Kazinform Olympic.kz сайтига таяниб.\nЎзбекистонга 1 млн доза ўзбек-хитой вакцинаси етказиб берилди TASHKENT. UzA - Kazinform – Ўзбекистон Соғлиқни сақлаш вазирлиги яна 1 млн доза микдорда ўзбек-хитой вакцинаси етказиб берилганлигини маълум қилди, деб хабар беради Kazinform UzAга асосланиб.\nКоронавирус: Чимкент шаҳри «қизил» зонага ўтди NUR-SULTAN. Kazinform – 2021 йил 28 апрелдаги ҳолатига кўра, Қозоғистон ҳудудларидаги эпидемиологик вазиятни баҳолаш матрицасига кўра, 11 та ҳудуд «қизил» зонада жойлашган, деб хабар беради Kazinform.\nҚозоғистонда 156 одам COVID-19 га ўхшаш пневмонияга чалинди NUR-SULTAN. Kazinform – Қозоғистонда COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб хабар беради Kazinform coronavirus2020.kz асосланиб.\nҚозоғистонда ўтган суткада 2682 кишида коронавирус аниқланди NUR-SULTAN. Kazinform – Қозоғистонда ўтган суткада 2682 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.\nҚозоғистон Президенти «Спутник V» вакцинасининг иккинчи компонентини олди NUR-SULTAN. Kazinform – ҚР Президенти Қасим-Жомарт Тоқаев «Спутник V» вакцинасининг иккинчи компонентини олди, деб хабар беради Kazinform. Бу ҳақда ўзининг Facebookдаги саҳифасида Қозоғистон Президентининг матбуот котиби Берик Уали маълум қилди.


Ўзбекистон иссиқхоналари уч ойдан буён ишламаяпти\nҚиш мавсумида Ўзбекистон бозорлари одатда иссиқхоналарда етиштирилган мева-сабзавотлар билан тўлдирилиб келган.\nГаз ва электр таъминотидаги чекловлар боис мамлакатдаги аксар иссиқхоналар октябр ойидан буён ишламаяпти. Бунинг оқибатида эса, мамлакат бозорларида мева-сабзавот нархининг кўтарилиши кузатилмоқда.\nЙигирма йилдан буён Тошкент вилоятида помидор ва бодринг етиштириб келган "Қўйлиқ" иссиқхонаси уч ойдан буён ишламаяпти.\nТашкилот ходимларидан бирининг, исмини ошкор қилмаслик шарти билан Озодликка айтишича, кузги-қишки мавсумда табиий газ ва электр энергиясининг чегирилиши боис иссиқхона ўз фаолиятини вақтинчалик тўхтатишга мажбур бўлган.\n- Иссиқхонамиз газ билан эди. Ҳозир газ йўқ бизларда. Рухсат берилмаган. Ҳозирча йўқ энди ҳосилдорлик. Ишламаяпмиз, деди суҳбатдош.\nЗангиотадаги иссиқхоналардан бирининг ходими ҳам ўзинин таништиришни истамади. Бугунги кунда, дейди у, мамлакатдаги кўпчилик иссиқхоналар ишсиз қолган.\n- Иссиқхонамизда газ йўқ. Октябрдан бери қуруқ турибди. Ҳозир вақтинчалик газни тежаш бўйича қарорни бажариш учун газ тармоғидан узилганмиз. Ҳамма иссиқхоналар узилган, битта биз эмас. Ҳозир мақтайдиган жойимиз йўқ. Аҳволимиз оғир. Илтимос билан аҳолига газ етказиб беришни яхшилаш мақсадида деб айтилган. Шу мақсадда иссиқхонамиз ҳозир вақтинчалик газдан узилган, деди Зангиота иссиқхонаси ходими.\nТошкент вилоят хокимлигидаги манбага кўра, газ ва электрдан чегириш бошланганидан кейин вилоятдаги иссиқхоналарнинг 70 фоизига яқини муаммоларга дуч келаяпти.\nЎзбекистонда кузги-қишки, қишки-баҳорги мавсумларда ойнабанд ва полиэтилен плёнкали иссиқхоналарда асосан помидор, бодринг, булғор қалампири, кўк пиёз, турли кўкатлар, қулупнай, гуллар ва лимон етиштирилади.\nМамлакат иссиқхоналари ишламаётгани боис бозорларда сабзовот маҳсулотлари нархининг кўтарилиши кузатилмоқда.\nЧорсу бозорида савдо қилувчи Жаҳонгир Шосалимовга кўра, бугунги кунда бодиринг нархи ёз ойларига нисбатан ўн баробарга қимматлаган.\n- Теплицадаги бодринг қиммат бўлиб кетди, лекин помидор 1000 сўмга ҳам бор. Чунки помидор пишган, харидор йўқ. Сақлашнинг ҳам иложи йўқ. Мисол учун 15 декабргача пишганини бир амаллаб сақлашган. Помидорни совуқ уриб кетадию. Шунинг учун иситишни сақлаб туришнинг мутлақо имкони бўлмагани учун, яхлашдан асраб қолиш учун бир амаллаб ҳосилни йиғиб олганда, бир амаллаб сақлаб ўшани 1000 сўм сотаяпди, дейди савдогар Шосалимов.\nБугунги кунда айрим иссиқхоналар вазиятдан чиқиш учун иситишнинг муқобил турларидан фойдаланишни йўлга қўйган.\nЗангиотадаги иссиқхона ходимига кўра, улар ҳам иситишнинг муқобил турларига ўтишни режалаштирмоқда.\n- Алтернатив ëқилғига ўтганлар бор. Бизларники эски теплица бўлгани учун бизларда сал кеч қолиб бўлаяпти. Ўшанга ўтиш учун биз иситиш системасини ўзгартиришимиз керак. Теплицамиз катта. Шунинг учун биз улгура олмадик. Ëқилғининг алтернатив турлари мазут, бошқалардан фойдаланиб иссиқ ҳаводан фойдаланиб, энди йўли кўп. Корея талиф қилаëтгани бор, Хитой таклиф қилаëтгани бор. Газсиз ҳам қилса бўлади шуни. Бизлар ҳам ҳаракат қилаяпмиз, деди суҳбатдош.\nИссиқхоналар қуриш ва таъмирлаш ишлари билан шуғулланувчи Чирчиқдаги "Ҳаракат-давр" фирмаси ходими, ўзини таништирмаган ҳолда айтишича, кейинги пайтда мамлакатдаги тадбиркорлар асосан, иситишнинг муқобил турларидан фойдаланишни маъқул топмоқдалар.\n- Теплицаларга газ бермаяптию. Мазут, кўмир, соляркада ишлайдиган қилиб беришимиз мумкин. Теплицалар асосан ҳозир кўмирда ëқадиганга ўтаяпти. Жидкий топиш қийин ва қимматга тушиб кетади. Кўпчилиги ҳозир кўмирда ëқаяпти. Кейинчалик паровой котëл қилишимиз мумкин. Пар чиқадида ундан. Кам расход қилиб теплицани кўпга қизитади. Бизларда икки хил котëл бор. Биттаси теплицани сув билан қизитиб беради. Иккинчиси паровой. Яъни пар, қайнатганда пар чиқадию ўша билан қизитиб беради, дейди "Ҳаракат-давр" фирмаси ходими.\nЎзбекистонда 2009-2011 йилларга мўлжалланган махсус давлат дастурига кўра, мамлакатдаги иссиқхоналарни иситишнинг муқобил турларига ўтказиш режалаштирилган эди.\nҚишлоқ ва сув хўжалиги вазирлиги маълумотига кўра, ўтган йили фермер, деҳқон хўжаликлари ва тадбиркорлар томонидан муқобил иссиқлик манбааларидан фойдаланган ҳолда 290 гектар майдонда жами 522 та янги иссиқхоналар қишлоқ туманларида қурилган.


“Сочи”га атрибутлар етказиб берувчи компания нега клуб билан келишувни бекор қилди? / CHAMPIONAT.asia\n02:58АПЛ. "Лидс"дан устун келган "Челси" 1-ўринга кўтарилди 7 02:57ЛаЛига. "Кадис" "Барселона"ни таслим этди 47 02:56Лига 1. "Монпелье" ўз майдонида ПСЖга имкониятни бой берди 0 02:43А Серия. Ҳакими дубль қилган ўйинда "Интер" зафар қучди 2 02:00Виктор Понедельник вафот этди 0 01:22АПЛ. МЮ – иродали очколар бўйича тарихдаги энг яхши клуб 2 01:17Стерлинг АПЛ тарихидаги энг яхши натижани қайд этмоқда 3 00:58Ниҳоят, Погба яна АПЛда гол урди 2 00:47Ла Лига. "Атлетико" мавсумдаги 8-ғалабасига эришди 2 00:41Бундеслига. "Бавария" – "Лейпциг" ўйини голлар шоусига айланиб кетди 2 00:33АПЛ. Лондонда 3 очко ишлаб олган МЮ 4-ўринга кўтарилди 33 00:19Лига 1. ПСЖнинг асосий таркиби маълум, Мбаппе заҳирада қолдирилган 1 00:06А Серия. "Интер" – "Болонья": Санчес илк дақиқалардан майдонга тушади 1 00:03АПЛ. "Челси"нинг бошланғич таркиби билан танишинг 5 00:03Спортчилар ижтимоий тармоқларда 2\n“Сочи”га атрибутлар етказиб берувчи компания нега клуб билан келишувни бекор қилди?\nТеглар : РостовСочи\nБу “Сочи” – “Ростов” баҳси билан боғлиқ.\n“Сочи”га махсус кийим ва буюртма асосида атрибутлар етказиб берувчи ULTRA STUFF компанияси раҳбарияти клуб билан келишувни бекор қилгани тўғрисида баёнот берди.\n“Сочи” билан ҳамкорлик натижасида қанча фойда олишимизга қарамай, улар билан энди ишламаймиз. Мазкур “футбол клубидан” фарқли равишда, моддий бойликдан анча юқорида турувчи қадр-қиммат ва ғурур тушунчаларини сақлаб қолганмиз.\nБиз “Сочи”нинг “Ростов” билан ўйинни қолдиришни истамагани ва майдонда “гўдакларни мазах” қилгандек, мактаб тарбиялнувчиларига урган голларини худди Чемпионлар Лигасида жаҳон грандига урган каби нишонлашганини нотўғри деб ҳисоблаймиз”, дейилади компания баёнотида.\nТрабукки: "Тез орада Шомуродовни ярим пулига Россияга қайтариш мумкин бўлади" 38\nРПЛ. Байрамяннинг голлари "Ростов"га 3 очко олиб берди 2\n"Сочи"нинг икки футболчиси тотализаторда қатнашгани учун дисквалификация қилинди 4\nРПЛ. "Ростов" ЦСКА майдонида муғлуб бўлди 7\nРПЛ. "Спартак" - "Ростов" 0:1 0


Спорт » Страница 3 » Жиззах ҳақиқати газетаси расмий сайти\nЖиззах ҳақиқати газетаси » Спорт » Страница 3\nЖорий йилнинг 17-22 март кунлари Жиззах шаҳрида “Jizzakh womens cup 2019” халқаро аёллар футбол мусобақаси бўлиб ўтди.\nОпа-сингил Эъзоза ва Мафтуна Мелиеваларнинг номи боксчи сифатида танилган. Улар Ўзбекистон чемпионати ва кўплаб халқаро мусобақаларда фахрли ўринларни эгаллашга муваффақ бўлишган. Опаларига ҳавас қилиб қўлига чарм қўлқоп кийган яна бир умидли боксчи Анора Мелиева яқинда Бухоро шаҳрида 2002-2003\nХалқимизнинг шонли ва буюк тарихини ўрганишда от билан боғлиқ спорт турлари ҳамда маросимларнинг ўрни алоҳида. Қадимдан оилада туғилган ўғил болага Ватан ҳимоячиси сифатида қаралиб, моҳир жангчига айланиши учун болаликдан от билан “тиллашиш”га ўргатилган. Бу жонивор билан боғлиқ спорт турлари ҳам\nТокио шаҳрида ўтказиладиган ёзги олимпиада ўйинларига ҳам оз фурсат қолди. Ўзбекистон Республикаси Президентининг 2017 йил 9 мартдаги“2020 йил Токио шаҳри (Япония)да бўлиб ўтадиган ХХХII ёзги Олимпия ва ХVI Паралимпия ўйинларига Ўзбекистон Республикаси спортчиларини тайёрлаш тўғрисида”гиҚарори


Ошаётган нафақалар, янги тиббиёт факултети, "пропискасиз" яшашда янгиликлар. - Bukhara News\nОшаётган нафақалар, янги…\n1-сентябрдан бошлаб бир қатор ўзгаришлар бўлиши кутилмоқда. Бу ҳақда Aдлия вазирлиги хабар бермоқда.\nПенсиялар, болаликдан ногиронлиги бўлган шахсларга, зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақалар миқдори 10 фоизга оширилади ва қуйидагича белгиланади:\n*пенсияни ҳисоблашнинг базавий миқдори – 262 470 сўм;\n*ёшга доир энг кам пенсиялар – 513 350 сўм;\n*болаликдан ногиронлиги бўлган шахсларга бериладиган нафақа – 513 350 сўм;\n*зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа – 315 030 сўм.\nХоразм вилояти ва Тошкент шаҳри ўртасидаги экспорт қатновларда экспорт қилувчиларга темир йўл юк қатнови тарифларига 50 фоиз чегирма жорий этилади.\nДавлат бошқаруви органлари, уларнинг ҳудудий бўлинмалари, шунингдек Қорақалпоғистон Республикаси Вазирлар Кенгаши, ҳокимликлар томонидан ўз фаолияти бўйича жамоатчилик олдида электрон ҳисобот бериш тартиби жорий этилади.\nРўйхатдан ўтмасдан истиқомат қилиш муддати 15 кун бўлади\nТошкент шаҳри ва Тошкент вилоятида фуқароларни доимий яшаш ва вақтинча турган жойи бўйича рўйхатга олиш билан боғлиқ ишлар идоралараро электрон ҳамкорлик орқали “ягона дарча” тамойили асосида Ички ишлар вазирлигининг “Манзил” автоматлаштирилган ахборот тизими воситасида амалга оширилади.\nНукус, Андижон, Бухоро, Самарқанд, Урганч ва Фарғона шаҳарларида жойлашган тиббиёт ОТМларида белгиланган тартибда фалсафа доктори (PhD) ва фан доктори (DSc) илмий даражаларини берувчи илмий кенгашлар ташкил этилади.\nДавлат буюртмаси асосида босма маҳсулотлар, шу жумладан, дарсликлар ва ўқув-методик мажмуаларни нашрга тайёрлаш ва чоп этиш, Ўзбекистон норезидентлари ҳам қатнашиши мумкин бўлган, давлат харидлари тўғрисидаги қонун ҳужжатларида белгиланган тартибда амалга оширилади.\nСолиқ ва статистика ҳисоботлари маълумотлари ҳамда Қурилиш соҳасида назорат инспекцияси маълумотлари асосида қурилиш-пудрат ташкилотларининг электрон рейтинги жорий этилади.\nУндирилиши умидсиз деб эътироф этилган солиқ қарзини ҳисобдан чиқариш тартиби тўғрисидаги низом кучга киради.\n13.Санитария-эпидемиология ва жамоат саломатлиги соҳасида бакалавриат ва магистратура мутахассисликлари бўйича юқори малакали кадрлар тайёрлаш мақсадида тиббиёт олий таълим муассасаларида “Тиббий-профилактика ва жамоат саломатлиги” факультети ташкил этилади.\nДавлат органлари ва ташкилотлари тизимидаги концерт, маданият саройлари ва бошқа муассасаларда тўлиқ жонли ижро асосида ўтказилган концерт дастурлари учун ижара тўловидан 50 фоиз чегирма бериш тартиби жорий этилади.


Нурулло Остон. Бозоринг билан мозоринг обод бўлсин (ҳажвия) | www.ziyouz.uz\nБош саҳифа Ўзбек насри онлайн антологиясиНурулло Остон (1955)Нурулло Остон. Бозоринг билан мозоринг обод бўлсин (ҳажвия)\nБир киши ҳар гал қабристон олдидан ўтаётганда: «Ассаломуалайкум эй аҳли қубур, муборак ҳовли эгалари, биз ҳам бир кун шу ерга келамиз», -дер экан. Қуръони Карим оятларида, Ҳадисларда зикр этилганидек, инсон охиратини ўйласа, иймонга шайтон ораламас экан. Инсоф-диёнат ана шундай иймонли одамлар жамиятида ҳар нарсадан устун қўйилади. Биз ҳозир шундай жараёнда яшаяпмизки, ўтиш даврининг қийинчиликлари ва ютуқлари баъзи одамларни эсанкиратиб қўйди. Бировлар тирикчиликни амаллаш учун ўзини ўтга-чўққа урса, бировлар чўнтагига кирган ақчасига ишониб, босар-тусарини билмай қолаяпти. Лекин ҳар икки ҳолатда ҳам худога шукур, тўй-маъракалар ўтаяпти, ҳаёт ўз ўзанида давом этмоқда. Чунки тўй-борга ҳашам, йўққа маърака.\nҲамма нарсани пул билан ўлчашга бўлган рағбат жамиятда носоғлом кайфиятнинг юзага келишига, норозиликларга сабаб бўлади. Инсоф-диёнат чекинган жойда алдов, хиёнат кучаяди, одамлар ўз манфаатларини ҳамма нарсадан устун қўя бошлайдилар. Иймон чекинган жойда ҳалол билан ҳаромнинг фарқи йўқолади-одамлар бир-бирларини алдашга тушадилар, Каъба тошига юзини суриб тавба қилиб қайтган ҳожи ҳам гуноҳ саналадиган амаллардан ўзини чекламайди. Буларнинг ҳаммаси иймон сустлигининг белгисидир.\nХалқимизда «Бозоринг билан мозорингни обод тут», -деган ибратли нақл бор. Бизда бу нақлга қай даражада амал қилинаяпти? Яна деҳқон ерда, олибсотар пештахтада маҳсулотини сотаяпти. Бозор раҳбарининг-ку, бозори жуда чаққон бўлиб кетди-бўзчининг мокисидай бири келиб-бири кетаяпти. Келган бозорком эртага тасодифан кетиб қолишини билиб, қўлга тушмас қасоскорга ўхшаб беркиниб юради, сабаби, текширувчилар ҳаддан ташқари кўп. Дамариқ бозори ёнидаги кўча эрталаб арининг уясига айланади-кўтара савдо учун маҳсулотини олиб келган деҳқонни уч-тўртта мелиса, ўн-ўн бешта олиб сотар, иккита-учта паттачи кўчанинг у бошидан бу бошига қувгани қувган. Бириси маҳсулотингни кўчадан ол, қатновга халақит бераяпсан, деса, олибсотар молингни арзонроқ сот, деб деҳқонни талайди. Учинчиси кўчада маҳсулотингни сотганинг учун паттага пул тўла, деб қувади. Бечора деҳқон уларнинг қайси бирига бас келишни билмай, молини кўтарган пулига олибсотарга беради-ю, паттачининг кўзини шамғалат қи\nлиб, урра қочади. Бозор ёнида қайсидир бойваччанинг маҳрига тушган каттагина майдон атрофи дўконлар билан ўралиб, пуллик машина тўхташ жойи қилиб қўйилган. Ҳолбуки деҳқон ўша ерда кўтара савдо қилса, кўча тирбанд бўлмайди, машиналар ҳам бемалол ҳаракат қилишга имкон туғилади.\nТемирйўл, Сиёб деҳқон бозорларида аҳвол бундан ҳам баттар. Мойчилар (таркибида худо билади, нима бор) пластмасса идишларда мойларини мақтаб сотса, дўконларда озиқ-овқат, гўшт, сут маҳсулотлари очиқ-сочиқ, эрталабдан кечгача чанг-тўзонлар билан «тўйиниб» харидорни кутиб туради.\nОдамзотнинг охирги қўнимгоҳи бўлган қабристонларга биздагидай эътиборсизлик бошқа ҳеч бир миллатда бўлмаса керак. Дунёвий ҳою-ҳавасларга берилиб, жонимиз омонат эканлигини унутамиз, боқий дунёга равона бўлган ота-онамиз, қариндош-уруғларимизнинг қабрини обод қилиб, уларнинг руҳини шод қилиш ўрнига вақтни қизғанамиз. Ота-онасига ҳашамат билан қабртош қурдирган бойвачча фарзандлар бугун қабристонга борадиган, ўзи учун сўнгги манзил бўладиган йўлни унутган. Фурсат ўтиб, фарзандлар қиёфасида ундан ҳам бешафқат ўч олинишини хаёлига келтирмайди. Тириклар дуосига илҳақ бўлган ўтганлар руҳи қабрлар ободонлигини истаб изғиб юрибди. Бозорларимизга хайр-оқибатли, мозорларимизга меҳр муруватли бўлсак, ризқимиз бутун, қадримиз улуғ бўлади.\n← Аввалги Аввалги Нурулло Остон. Ишончли разведка (ҳажвия)\nКейинги → Кейинги: Нурулло Остон. Агарки огоҳсен — сен шоҳсен… (ҳажвия)